Uusi paljastus: Vanhaselle junailtiin jättituki tiskin alta\nJättituki tiskin alta\nTiistai 22.9.2009 klo 05.43\nMatti Vanhaselle junailtiin yli 23 000 euroa ilman Nuorisosäätiön hallituksen hyväksyntää.\nPääministeri Matti Vanhasen (kesk) vaalikassa karttui viime presidentinvaaleissa varsin vaivattomalla tavalla.\nNuorille aikuisille asuntoja vuokraava ja rakennuttava Nuorisosäätiö jakoi keskustan presidenttiehdokkaalle 23 500 euroa valtion rahaa ilman että avustuspäätöksestä päätettiin edes virallisesti säätiön hallituksessa.\nVielä viime perjantaina säätiön puheenjohtaja, keskustan kansanedustaja Antti Kaikkonen tähdensi Iltalehdelle, että avustuspäätös tehtiin hallituksessa, minkä jälkeen lopullisista tukikeinoista ja summista päätti säätiön silloinen toimitusjohtaja Jorma Heikkinen.\nNyt Kaikkonen myöntää, että säätiön tukipäätöksistä on vastannut käytännössä koko ajan toimitusjohtaja.\n- Pidättäydyn enemmältä kommentoinnilta, koska RAY:n selvitys on kesken. Mutta selvyyden vuoksi: tuki on ollut pääsääntöisesti vastikkeellista, esimerkiksi taidetta tai seminaarimaksuja, Kaikkonen viestitti Iltalehdelle maanantai-iltana.\nLue tämä juttu kokonaisuudessaan tiistain Iltalehdestä.\nVeroasiantuntija: Kytkös aiheuttaa ongelman\nJyri Häkämies sopi kokoomuksen vaalituesta\nJyri Häkämies rahoittajien saunaisäntänä


Viikko 37: kipuja siellä, kolotuksia täällä | You either want it or you don't..\nTältä viikolta ei ollut yhtään treeniaiheista kuvaa, joten kaivoin jotain viime viikolta.\nMaanantaina tuli tosiaan käytyä tuolla Pekalla taas hierottavana. Jo hyvin perinteisesti avattiin pohkeet ja penikat, sekä sen lisäksi pyysin avaamaan kädet (etenkin forkut). Kielsin avaamasta jalkapohjia. :D Kiellon tueksi näytin jalkapohjan mustelmaa, mikä siellä edellisestä kerrasta muistutti. Olin ensimmäinen, joka edes kertoo sellaisen tulleen. Oli se ensimmäinen laatuaan mulle itsellenikin.\nJa nyt on taas koivet entistä kirjavammat, kun mustelmia on siellä täällä koristamassa sekä pohkeita, että penikoita. Mulle niitä tulee helposti, ei siis tarkoita sitä, että käsittely on ollut jotenkin liiallisen voimakasta. Voimakastahan se toki on, sillä se on se, mikä auttaa. Eipä noita lihaskalvoja kutittelemalla availla.. Jälleen mulle mainittiin, että on kumma, miten nuo on taas ihan jumissa, kovat ja luussa kiinni. Pekan kanssa mietittiin sitä, että voiko se työ edes kaikkea ihan selittää. Kummallisen nopeasti ne menee aina ihan juntturaan taas. No, nythän sen sitten näkee, että miten niiden käy, kun ei ole enää sitä työtä häiritsemässä paranemista. Yksi mahdollinen selitys saattaisi myös olla se, että odotin liian kauan ennen kuin apua hain. Hieronta tuntui kyllä aivan erityisen tehokkaalta, ilman, että sattui kuitenkaan niin pahasti, kuin silloin ensimmäisellä kerralla. Onneksi sitä kipua ei tarvitse kokea uudelleen. Paitsi jos pitää tietysti paljon pidemmän tauon ja antaa niiden mennä pahaksi. Toivotaan, että nyt eivät enää menisi pahaksi.\nJalkojen jälkeen käsiteltiin forkut (aijaijaiihhh..) ja kämmenet. Lisäksi kerroin siitä miten mulla käsi (kämmen) väsyi siitäkin, kun pidin lusikkaa kädessäni aamupuuroa syödessäni. Sen pohjilta käytiin läpi myös kyseiseen seikkaan vaikuttavaa hermorataa, ettei siellä matkalla ole mitään puristelemassa. Tästä syystä hierottiin siis myös ojentajia kunnolla. Kipeitä paikkoja kyllä löytyi (ja mustelmia tuli). Ja tämä sitten aiheutti sen, että nuo hermoradat alkoivat parin päivän päästä juilia. Ensimmäinen hieronnan jälkeinen yö meni kivasti, mutta seuraavana yönä kylkeä kääntäessä käsiä vihloi. Kipu on niin kova, että se estää liikkeen viemisen loppuun asti. Tämähän ei ole mulle uutta ja siihen liittyvä tarina on täällä. Se, mikä on uutta, että aiemmin nämä vaivat aiheutuivat niistä trigger -pisteistä ja sitä kautta kivut sai myös kuriin. Nyt ei oltu edes lähellä noita pisteitä, vaan pelkästään siinä hermossa, johon ne kyseiset pisteet mulla myös vaikuttavat. Ilmeisesti tässä pitää nyt vain lähinnä odotella, että vaiva menee taas ohi. Oikea puoli on siedettävä, mutta vasen käsi on paikoin ihan pelistä pois. Tiettyjä liikeratoja sillä ei saa tehtyä, vaan tuntuu ihan leikkaavan kiinni. Tuttuja liikerajoituksia, tuttua kipua ja juilimista. Eri syystä vain. Saisi mennä pois, koska tämä on harvinaisen p*rseestä.\nTuli tässä loppuviikon aikana sellainen ajatus mieleen, että ehkä mua ei vain hieronnalla auteta. Että kun niskaa ja selkää ei voi hieroa ilman, että menen tosi huonoksi (tai, öh, käy sitäki pahemmin) ja saan kummallisia oireita, ja nähtävästi käsiäkään ei nyt enää voi hieroa ilman, että hermoradat suuttuu, ja jalatkin menee aina vain uudelleen tukkoon niin nopeasti, ettei sellaista ole ennen nähty. Että ehkä mua ei vaan voi auttaa. En oikein tiedä onko tää mun kroppani ihan normaali näissä kaikissa toimissaan, vaan onko tässä taustalla jotain. Vai onko taustalla monen asian summa. En tiedä. Jos ei muuta, niin olen varmaan hierojille mukavan haastava asiakas. :D\nMaanantain ruokaa: uunitettuja parsakaaleja.\nTuon hieronnan vuoksi tosiaan jäi maanantain treeni tekemättä, sekä välistä jäi myös tiistain crossailu, kun lepuuttelin jalkoja sen päivän vielä. Pari päiväähän se suositus onkin, ja mun huonosti palautuvat jalat tuskin ainakaan positiivisesti innostuisivat, jos jättäisin sen yhteen päivään. Keskiviikkona sain jo jalat tehtyä ja olikin todella hyvä treeni, sillä painoja sain lisäillä kyykkyihin. Split squatissa olen jämähtänyt (valinnasta) samaan painoon, jotta saan tehtyä sen varmasti kunnolla, mutta muissa kyykyissä sain laittaa vähän lisää tavaraa tankoon. Tätähän ei tapahtunut kertaakaan töiden ohella treenatessa, kun jalat oli pitkälti aina rikki ja loppu. Pohkeita en treenannut kuitenkaan vielä keskiviikkona, kun vasta ne oltiin avattu. Ettei heti mene uudestaan jumiin.\nTiistaina porkkanaohukaisia (vegaaniset, vehnättömät).\nTorstaina sain tehtyä kelpotreenin olkapäille ja ojentajille + hauiksille käsien juilimisesta huolimatta. Ei vaikuttanut vielä siis treeneihin. Siitä se tosin sitten vielä pahenikin.\nPerjantaina tein myös normaalisti vatsat ja kyljet. Tuon treenin lisäksihän tulisi crossailu, mutta siirsin sen aikataulujuttujen vuoksi lauantaille, mikä on normaalisti viikon ainoa lepopäivä. Nyt niitä lepopäiviä oli kuitenkin jo ollut alkuviikosta pari (vaikkei hieronta sellainen varmaan olekaan) ja niinhän siinä kävi, että sellainen oli myös sunnuntai. En olisi tahtonut, mutta harvinaisen kettumainen polvikipu vasemmalla päätti, että jalkatreeniä ei tehdä. Eikä huvittanut niitä olkapäitäkään tehdä, kun toinen käsi juilii joka toisessa liikeradassa. Polvikipu saattaa johtua lihaskireydestä, mutta se saattaa johtua myös viljoista. Palaan aiheeseen erillisessä postauksessa, ettei tästä tule tuhatta kilometriä pitkä. Mutta tosiaan, kirjoitin päivän treenin vihkooni, rullasin koko alakropan huolellisesti läpi, vaihdoin päälle treenivaatteet, lämmittelin crossarilla, jonka jälkeen kuivaharjoittelin treenin ensimmäistä liikettä, eli split squattia. Ja jo ilman painoa kipu oli liiallista, että olisin voinut treenata. Eli se siitä.\nTorstaina ja perjantaina ihan sairaan hyvää riisiruokaa! Riisin lisäksi siellä oli seassa pakastevihanneksia, kidneypapuja\nja valkosipulia. Tuli niiiiin hyvää!\nLauantaina meillä oli edessä viimeinen viljainen viikonloppu. Viljat painuvat tämän viikonlopun jälkeen (taas) tauolle, mutta niitä syitä kirjoittelen tosiaan edellisessä tekstissä. Vatsa on edelleen kestänyt, mutta muilla tavoin kroppa ilmoittaa, että jos ei näin säännöllistä käyttöä sittenkään. Kuitenkin, kun meillä ei sen suurempia ravintolafiiliksiä ollut, niin mietittiin mitä viljaruokaa on vielä kokeilematta, mitä ehdottomasti tahdotaan kokeilla. Yksi selkeä suosikki sieltä löytyi, jota molemmat kovasti himoitsivat. Lämpimiä voileipiä! Oih. Enpä muista kuinka monta vuotta on viimeksi aikaa siitä, että olen viimeksi noita syönyt. Sanoisin, että tosi monta. Ja mikä on se paras lämppäreiden leiväksi? Tietysti vanha kunnon ranskanleipä.\nOkei, en tiedä onko tämä nyt niin kunnon leipää, mutta tähän päädyttiin. Muitakin katseltiin, mutta mikään ei ollut yhtä hyvä, esim. kokonsa tai sisältönsä puolesta. Iloinen asia oli huomata, että tämä oli lisäaineeton. Saattaa olla aiiiiika monta vuotta aikaa, kun on viimeksi ranskiksen kaupasta napannut matkaan. :’)\nSamalla napattii toinenkin leipänen mukaan, kun kerran leipää oltiin ostamassa. Tällainen tilanne ei meinaan ihan kovin usein tule vastaan. :D Päädyttiin perunalepuskaan, mikä olikin todella hyvää! Syötiin puoliksi ensinälkään juuston kanssa, ennen kuin alettiin rakentaa lämppäreitä.\nTäytteitä miettiessä piti vähän jo kaivella muistin sopukoita, kun ei oikein keksinyt mitä niihin on ennen laittanut. Saati sitten, että silloin joskus niihin tuli mm. tonnikalaa.. Päädyin laittamaan pohjalle tomaattia tuubista, valkosipulia puristettuna, viipaloitua tomaattia, ananasta, vuohenjuustoa (koska mies osti sitä omille leivilleen) ja sitten perusjuustoa (Edam 9%). Ja oreganoa. Miehelle ei tullut ananasta, vaan sipulirenkaita. Muuten melkein samanlainen setti, paitsi hänellä sitä vuohenjuustoa oli aika paljon enemmän.\nEnnen viimeisiä juustoja, jolloin täytteet näkyy vielä.\nJa juustoviipaleet päälle ja sitten uuniin.\nJa lautasella valmiina. Kaksi oli sentään vielä odottamassa lautaselle pääsyä. ;) Iso nams!\nTaas oli muuten jännä huomata se, että miten ruoan laatu vaikuttaa nälkään. Nimittäin vaikka tässä söi puolikkaan ranskanleivän ja energiamäärä oli varmasti aika runsas juustoineen jne., tuli uusi nälkä ihan vajaassa parissa tunnissa. Ei ihmekään, että köyhempää ravintoa syödessään ihmiset syövät helposti paljon yli tarpeen ja ovat varmasti myös sitä mieltä, etteivät voisi koskaan syödä vähempää (koska nälkä) ja täten heistä ei ole mahdollista koskaan laihtua. Jos taas söisi sisällöltään laadukkaampaa ruokaa ja niitä proteiineja(kin), ei se nälkä tulisi niin nopeasti. Tällaisia on minusta ihan ok syödä silloin tällöin, mutta jatkuvassa käytössä ei ole juuri järkeä. Varsinkaan, jos näillä jatkuvasti korvataan se kunnon ruoka. Eihän nämä mitään suoranaista p*skaa ole, mutta köyhempää ravintoa tällaiset (vehnä)leivät kuitenkin on, kuin ns. kunnon ruoka. Mulle nämä on herkkua, juurikin siksi, kun niitä syö niin harvoin.\nTänään riisiruoan loput ja uunissa tehtiin valkosipulisia lohkoperunoita. OMNOMNOM.\nJa nyt tosiaan viljat jää vähemmälle. Tänään aamulla söin vielä perinteisen sunnuntaikaurapuuroni, mutta nyt jää sekin pois. Mitään suurempaa aikaa en tälle aseta. Enemmänkin palaillaan siihen vanhaan tapaan, jossa viljoja tuli syötyä harvakseltaan ja pääasiassa vain silloin, kun kävi ulkona syömässä. Ja silloin ennen siellä ei käyty joka viikko. :D Mutta palaillaan asiaan siis seuraavassa kirjoituksessa. Nyt toivottelen rentouttavaa loppuiltaa ja mukavaista viikkoa!\n10 vastausta artikkeliin ”Viikko 37: kipuja siellä, kolotuksia täällä”\nOlen muuten ihan samanlainen tuon hieronnan suhteen. Tuntuu että se vaan aiheuttaa enemmän kipua ja ongelmia kroppaan. Mustelmiakin tulee tosi herkästi, kerrankin pohkeet olivat ihan pienellä sinelmäsöheröllä. Huh, pohkeiden hierominen on muuten ihan hirviää! Sinelmöityminen johtuu tosin muusta asiasta, sille on siis ihan lääketieteellinen syy kohdallani. Ärsyttäväähän se on kun näyttää ihan hakatulta etenkin alaraajoista.\nLämppärit ovat ihan mahdottoman herkullisennäköisiä, ja tuota rieskaa olisi kyllä kiva koemaistaa. :)\nTavallaan kivaa, etten ole ihan yksinäni tällainen outous! :’) Mä en kyllä mustelmista niin välitä, siinä mielessä, että niitä ei saisi olla. Niitä on aina ollut ja tulee aina olemaan – kömpelyyteni jo yksinään pitää siitä huolen. :D Mutta ymmärrän kyllä, ettei niitä niin kehoonsa kaipaa. Noita niska-/selkähieronnasta aiheutuneita huononemisia ei ole yksikään lääkäri (tai hieroja) vielä osannut selittää. Varsinkaan, kun ne oireet on sitten niin kummallisia, voimakkaita. Ja pelottaviakin.\nMutta onhan tuosta mulle paljon hyötyä ollutkin. Ilman Pekkaa en edes kävelisi ilman kyyneleitä! Ja jatkossakin tulen edelleen käymään siellä, kun selkeää apuakin on. Täytyy vaan tarkasti miettiä, että mihin kohtaan saa koskea. :D Pohkeet ja penikat saa käsitellä koska vain! Se ei ole enää mitään sen ensimmäisen kerran rinnalla. :’)\nLämppärit oli kyllä aivan loisteliaan makoisia piiitkästä aikaa. Tällä muistolla jaksaa taas olla viljattomalla. :’)\nMun jalat menee kans samantien takas jumiin:( mut toisaalt oon rassannu niitä 30 vuotta et ehkä joku pari kertaa hierontaa ei elinikäsiä jumeja heti poista xD en siis oo mikään kovin innokas kropan huoltaja:/\nKohtalotoveri! Mutta joo, eipä mullakaan noita 30 vuoden jumeja varmaan niin vain korjata muutamassa hieronnassa. :D Toisaalta mä kyllä sitten taas huollan noita useamman kerran viikossa kotosalla, muttei sekään auta.\nJo eipä se hieronta aina toimi (vaikka monesti toimiikin!). Mullakin on tuo vasen lapa jumittanut jo tosi pitkään (vuoden alusta pahemmin), eikä se kyllä hieronnalla muutu muuta kuin kipeämmäksi. Todennäköisesti siellä ei ole mitään muuta vikaa kuin valtava jumi, mutta hieronta tai rullailu ei siihen auta.\nToivon sinne kivuttomampaa ensi viikkoa!\nSe on kurjaa, kun ei saa apua tuollaisiin vaivoihin! Tuommoiseen jöötiin (:D) käyttäisin varmaan itse kipukoukkua. Tai, öh, käskisin miehen käyttää sitä minuun. Kun tosi kipeitä kohtia en vaan pysty itse hoitamaan. Toinen saa satuttaa mua kovemmin kuin mihin itse pystyn! Siksi en myöskään kykene noita mun penikoitani itse aukomaan kotona. Se sattuu vaan liikaa ja itsensä on niin helppo käskeä lopettamaan. Kynnys käskeä hieroja lopettamaan on jo paljon suurempi. :)\nKiitos, kivuttomampaa viikkoa itse kullekin siis! :)\nMitä laitat noihin porkkanaohukaisiin? En ole löytänyt ns vehnättömää reseptiä… määrät eivät ole tärkeitä teen itse aina ruoat ns näppituntumalla :)\nMulla menee noihin riisijauhoja. :) Ohje itseasiassa näihin (pinaattisiin versioihin) löytyy parisen viikon takaa: http://eioorakettitiedetta.blogspot.co.uk/2014/08/viikko-35-rankempi-tyoviikko-paljon.html\nMä oon nyt ties kuinka kauan himoinnut tota ateria ala Heidi, eli salaattia, raejuustoa ja uunissa valmistettua pottua. Ja nyt sitä sain. :D Omnom!!\nAaaahhh, parhautta lautasella siis selkeästi! :D


Yleiskeskustelun ”tyhmät kysymykset” - Sivu 22 - Hopeinen Omena\nViesti Kirjoittaja iJuu » 16.1.2021 klo 3.34\nTilasin nyt illalla Applelta monenlaista ja maksoin Visalla ja vasta nyt yhtäkkiä unissani tajusin, että laitoin sinne tottuneesti kortin credit-numeron, vaikka tilauksen summa ylittää reippaasti mun kortin luottorajan ja ois pitänyt laittaa se debit-numero. Miten tämä asia pitäis korjata? Applen oman tilin tietoihin vois laittaa kortin numeron, mutta huomasin että luoton puolelta kortista on varattu jo ensi viikolla lähetettävät pienemmät tuotteet, jotka ei vielä ylitä rajaa. Myöhemmin lähetettävä läppäri tulee sen ylittämään. Meneeköhän kaikki ihan sekaisin, jos nyt laitan Applen tilin tietoihin debit-numeron? Vai pitääkö mun vain odotella, että Applelta tulee kehotus päivittää maksutiedot kuten joillekin tässä ketjussa oli aiemmin tullut?\nViesti Kirjoittaja Jultsu » 16.1.2021 klo 9.16\nVoithan siirtää sinne credit-puolelle lisää rahaa sen verran että siitä riittää koneen maksuun, ei tuossa ole mitään mustaa magiaa.\nViesti Kirjoittaja iJuu » 16.1.2021 klo 10.58\nJultsu kirjoitti: ↑16.1.2021 klo 9.16 Voithan siirtää sinne credit-puolelle lisää rahaa sen verran että siitä riittää koneen maksuun, ei tuossa ole mitään mustaa magiaa.\nEi onnistu ihan tuokaan. Tuota ylimaksua voi tehdä max 2000 e ja mulla se ei ihan riitä noiden ostosten kuittaamiseen. Ei ois näköjään pitänyt tilata kaikkea tarvittavaa kerralla.\nViesti Kirjoittaja unigame » 16.1.2021 klo 11.03\nHei, minulla on MBP 13" yhdistettynä OLED TV. LG:n tv on sitten yhdistetty optisella piuhalla KEF LSX kaiuttimiin.\nMagic Keyboard on sylissä ja haluaisin säätää musiikin (Spotify) äänenvoimakkuutta? Tällä hetkellä ei onnistu... eli onko jotain miten kiertää tämä ongelma.\nViesti Kirjoittaja iJuu » 16.1.2021 klo 11.58\niJuu kirjoitti: ↑16.1.2021 klo 10.58\nLisään vielä tähän että aion nyt kuitenkin koittaa josko ostokset tulis sopivan eri aikaan ja veloitettais erikseen, niin ehtisin välissä lyhentää laskua ja tuo ylimaksu riittäis. Jos ne veloitetaan kuitenkin loppujen lopuksi yhtäaikaa, niin sitten käy huonosti tämän maksusuunnitelman kanssa. No jos niin käy, niin toivottavasti sitten on vielä mahdollisuus antaa se debit-numero eikä tilausta peruta.\nViesti Kirjoittaja MacFinn » 16.1.2021 klo 12.23\nJos maksukortilla ei ole saldoa, aika todennäköistä on, että tilaus peruuntuu.\nKoeta vaikka pankissa nostaa kortin luottorajaa edes väliaikaisesti. Se on varminta.\nViesti Kirjoittaja Ilkka66 » 16.1.2021 klo 13.49\nJa voithan perua sen tilauksen nyt, ja tehdä uuden tilauksen debit-kortilla. Jos peruminen mahdollista ja maksutonta siis. Tai sitten soitat luottokorttiyhtiöön ja selität tilanteen, eiköhän siihen joku mahdollisuus löydy.\nViesti Kirjoittaja Jultsu » 16.1.2021 klo 16.08\nOletko kokeillut tuon ihan käytännössä? Hylkääkö pankki maksusuorituksen jos yrität siirtää luoton puolelle liian paljon rahaa? En ole itse ikinä kuullutkaan moisesta rajoituksesta.\nViesti Kirjoittaja homenamsi » 16.1.2021 klo 16.12\nAinakin Nordean kortilla ylimaksu meni käyttövaraan. Tosin oli kovin pienestä ylimaksusta kyse (tuplasuoritus epähuomiossa).\nViesti Kirjoittaja iJuu » 18.1.2021 klo 8.58\nEi se mun tilaus sitten ainakaan kokonaan peruuntunut, sillä äsken tuli viesti että osa tilauksen tuotteista on lähetetty. Eli ne joista oli tehty katevaraus. Tosin niitäkään ei oltu vielä veloitettu. Edelleen näkyi vain katevaraus. Eli ei mun näköjään kannata ainakaan tässä vaiheessa alkaa enää tilausta perumaankaan. Pitää sitten vain tilata uusiksi, jos käy niin että loppu tilaus peruuntuu. Toivottavasti ei sentään kuitenkaan tule mitään sanktioita, tyyliin puolen vuoden tilauskielto tai jotain.\nNiin ja op:n sivuilla tosiaan luki että tuo 2000 e ylimaksua on maksimi. En uskalla kokeilla mitä käy jos maksaa enemmän. Jos ne vaikka pahimmassa tapauksessa sulkee koko kortin "epäilyttävän" toiminnan takia. Muutenkin näkyy ehkä jopa useamman päivän viiveellä nuo ylimaksut luoton puolella, sillä lauantaina maksettu ei näy siellä vieläkään, vaikka nyt on jo arkipäivä. Tosin aamu vasta.\nViesti Kirjoittaja iJuu » 21.1.2021 klo 20.20\nPientä päivitystä tähän mun maksusuunnitelmaan mikäli jollekin sattuu joskus samoin ja tarvii infoa. Eli ei se toiminut että tein ylimaksua. Silti jouduin antamaan uudet maksutiedot lopulta. 2000 euron ylimaksu oli vielä ok, mutta kun Apple teki eilen illalla luoton puolelta jo toisen katevarauksen, niin op sulki mun kortin "epäilyttävän toiminnan" vuoksi. Epäilyttävä toiminta oli siis tuo Applen toinen katevaraus. Osa tilauksesta siis oli jo veloitettiinkin sieltä aiemmin ja se on jo saapunut. Vaikka ehdin saada kortin takaisin toimintaan, niin tänään Applelta tuli viesti että tilauksen maksun käsittelyssä on ongelma ja käski ottaa yhteyttä kortin myöntäjään tai lukea sähköpostista lisäohjeita. Sähköpostissa taas oli sellaiset perusohjeet, että yleensä maksutietojen päivitys auttaa. Päivitin sitten ne ja vaihdoin debit-numeron. Maksu ei tosin ole vielä mennyt ja luoton puolella näkyy edelleen katevaraus.\nNoita tietoja päivittäessä törmäsin tosin toiseen ongelmaan: mun piti täyttää myös puhelinnumero uudestaan. Se oli jostain syystä kadonnut. Numeron täyttämiseen oli kaksi kenttää ja ensimmäisessä kysyttiin Suomen suuntanumeroa ja toisessa itse puhelinnumeroa. En tiedä olisiko toiseen kenttään pitänyt laittaa numero ensimmäisen nollan kanssa vai ilman. Laitoin ilman. Toivottavasti meni oikein. Tuo kaksi kenttää oli hämäävä. Yleensä jos halutaan suuntanumerolla, niin sille on vain yksi kenttä. Ei kai ne sitten kerää tuolla sitten sekä Suomen sisällä käytettävän numeron, että ulkomailta käytettävän ja nyt se Suomen sisäinen on sitten väärin? Toisaalta jos lisään sen nollan, niin onko se kuitenkin väärin? Ekalla kerralla ei kysytty puhelinnumeroa tuollain kahdessa eri kentässä.\nNäköjään Apple ei myöskään hyväksy mun kortin debit-puolen turvakoodia, koska kun palaan katsomaan maksutietoja, niin turvakoodikenttä näkyy aina keltaisena ja pyytää korjaamaan virheelliset tiedot. Vaikka ihan oikean turvakoodin oon sinne laittanut, debit-numeron perässä olevan.\nViesti Kirjoittaja Ilkka66 » 21.1.2021 klo 22.20\nOman kokemukseni perusteella puhelinnumero laitetaan etunollalla kuvaamassasi tilanteessa. Kokeile siten maksua.\nViesti Kirjoittaja iJuu » 21.1.2021 klo 22.31\nIlkka66 kirjoitti: ↑21.1.2021 klo 22.20 Oman kokemukseni perusteella puhelinnumero laitetaan etunollalla kuvaamassasi tilanteessa. Kokeile siten maksua.\nJoo näköjään oli noin. Ei valita enää väärästä turvakoodista, kun lisäsin puhelinnumeroon sen nollan. Jännä että noilla on yhteys. Kiitos neuvosta!\nViesti Kirjoittaja ompponainen » 19.2.2021 klo 19.08\nPuolison liittäminen ”Koti”apin Applelta ostamaani kameraan ?\nEn vaan onnistu. Tein Perhejaon ja se onnistui mutta kamera ei vaan hänelle näy.\nLienen nyt jättänyt jotain tekemättä.\nIlmeisesti taas niin yksinkertaisen helppo juttu mutta kun ei vaan osaa.\nViesti Kirjoittaja egoste » 19.2.2021 klo 19.43\nMillaisia kameroita Apple myy? Pilvipalvelut käytössä vai sisäverkossa toimiva?\nViesti Kirjoittaja ompponainen » 19.2.2021 klo 19.58\nLogitechin kamera. Applen sivuilta ostin.\nJa turhaan nyt häiritsin.\nOnnistuikin juuri niin helposti kuin odotinkin.\nTeen aina kaikesta turhan monimutkaista.\nHieno terävä kuvainen kamera on.\nAnteeksi turha viesti.\nLiittynyt: 24.2.2021 klo 14.07\nViesti Kirjoittaja WilliaM1234 » 24.2.2021 klo 14.42\nHei, liityin juuri palstalle, suunnitelmana hommata M1 sarjan laite.\nLähetin juuri yksityisviestin ja se näkyy "lähtevät" kansiossa, ei "lähetetyt" kansiossa. Viestissä itsessään lukeee lähetetty ja timestamp mutta jäi mietityttämään että lähtikö viesti oikeasti?\nViesti Kirjoittaja jjpeltola » 24.2.2021 klo 14.59\nLähtevät = vastaanottaja ei ole avannut viestiä\nLähetetyt = vastaanotaaja on avannut viestiä\nViesti Kirjoittaja homenamsi » 24.2.2021 klo 16.28\nJos olisit liittynyt viime vuonna niin olisit nähnyt viestiryhmien niminä\n- Odottaa vastaanottajalla\n- Vastaanottaja lukenut\nMinä pitkäaikaisena käyttäjänä pidin vanhaa otsikointia hyvänä, uutta taas en.\nMiten on tuoreen käyttäjän kannalta?\nViesti Kirjoittaja Temppu2 » 26.2.2021 klo 11.09\nEn oikein löytänyt sopivaa ketjua, joten kysyn näkyvätkö yksityisviestit enää missään? En löydä omiani lähtevissä, en lähetetyissä ja saapunutkaan ei ole viestejä. Kokeilin kahdesti.\nViesti Kirjoittaja Temppu2 » 28.2.2021 klo 15.05\njjpeltola kirjoitti: ↑24.2.2021 klo 14.59 Yksityisviestit:\nAivan, mutta valitse vastaanottaja, tee yksityisviesti. Paina lähetä. Älä löydä viestiä mistään. En ole varma laitoinko otsikkoa, joten olisiko bugi otsikottomassa yksityisviestissä. Ammattivaiva aina löytää nämä\nViesti Kirjoittaja jjpeltola » 28.2.2021 klo 16.33\nEn tiedä mikä tökki, mutta jos otsikkoa ei ole, niin tulee minulla ainakin yksityisviesti-ikkunaan herja: Sinun täytyy antaa aihe kirjoittaessasi uutta viestiä. Mitään yv:tä ei tällöin nähdäkseni lähde.\nViimeksi muokannut jjpeltola, 28.2.2021 klo 17.21. Yhteensä muokattu 1 kertaa.\nSyy: Pieni lisäys


ASIAKASKOKEMUKSEN KEHITTÄMINEN | Eezy Spirit\nAsiakaskokemuksella on suuri merkitys yrityksen menestymisessä. Asiakaskokemuksessa yhdistyvät sekä brändimielikuvat että kokemukset tai mielikuvat organisaation tuotteista ja palveluista – asioita, jonka takia asiakkaat joko valitsevat tai jättävät valitsematta yrityksesi. Erinomainen asiakaskokemus onkin selkeä kilpailutekijä, minkä vuoksi asiakaskokemuksen kehittäminen kannattaa ottaa säännölliseksi työkaluksi organisaation kehittämisessä.\nAsiakaskokemuksen johtaminen on tärkeässä roolissa\nAsiakaskokemuksessa sekä strategialla että arjen johtamisella on iso merkitys. Me Eezyllä uskommekin, että erinomainen asiakaskokemus syntyy selkeästä asiakaskokemusstrategiasta, joka hyvällä johtamisella lunastetaan jokaisessa asiakaskohtaamisessa.\nAsiakaskokemus on yhteydessä myös myönteiseen henkilöstökokemukseen, joka varmistetaan muun muassa laadukkaalla ihmisten johtamisella.\nKun asiakaskokemuksen johtaminen, mittaaminen sekä palvelukulttuurin kehittäminen ovat kunnossa, varmistetaan organisaationne menestyminen tulevaisuudessa.\nSaavuta erinomainen asiakaskokemus avullamme\nMe Eezy Spiritillä autamme organisaatiotasi ainutlaatuisen ja jäljittelemättömän asiakaskokemuksen kehittämisessä. Asiakkaiden kuunteleminen ja oman toiminnan kehittäminen tukevat asiakaspysyvyyttä, joka taas vaikuttaa suoraan organisaation tuloksellisuuteen.\nToteutamme asiakaskokemuksen kehittämistä erilaisten asiakastutkimusten, valmennusten, työpajojen ja konsultoinnin avulla. Tutustu esimerkiksi kevyeen ja ketterään Eezy Customer -asiakaskokemuspalveluun ja sisäiseen asiakaspalautetutkimukseen.\nKaikissa kehittämisprojekteissa hyödynnetään mahdollisuuksien mukaan myös älykkäitä teknologiaratkaisujamme.\nAsiakaskokemuksen kehittäminen – kolme tärkeää osa-aluetta\nHyvä strategia ja sitä kautta onnistunut asiakaskokemuksen kehittäminen syntyy kolmen eri osa-alueen yhteispelillä.\nAsiakaskokemuksen strateginen mittaaminen ja kehittäminen\nAsiakaskokemuksen strateginen kehittäminen perustuu kokonaisvaltaiseen ymmärrykseen organisaatiosi nykytilanteesta, tavoitteista ja asiakkaidenne tulevaisuuden tarpeiden tunnistamisesta. Autamme selvittämään organisaatiosi nykytilaa ja mahdollista tavoitetilaa.\nStrategiseen asiakaskokemuksen kehittämiseen liittyy tyypillisesti johdon haastatteluja, työpajoja, asiakkaiden haastatteluja sekä erilaisia tutkimuksia lähtötasoon ja kehittymiseen liittyen.\nYhteisanalyysien avulla mahdollistamme erilaisten tunnuslukujen tuonnin osaksi asiakaskokemuksen kehittämistä. Näitä voivat olla muun muassa asiakaskokemuksen ja henkilöstökokemuksen tai esimerkiksi asiakaskokemuksen ja myyntilukujen yhdistäminen.\nToteutamme seuraavia tutkimuksia:\nasiakastyytyväisyystutkimukset: b-to-b ja b-to-c\nuusien palveluiden/tuotteiden kehittäminen\nAsiakaskokemuksen arjen mittaaminen ja kehittäminen\nToteutamme organisaatiosi tarpeisiin räätälöityjä asiakastutkimuksia, joilla selvitetään esimerkiksi asiakaskokemuksen nykytilaa, tavoitetilaa, asiakaspalvelukokemusta tai tuotteiden/palveluiden laatua organisaationne strategia huomioiden.\nTutkimuksia tehdään sekä kuluttajille että yrityksille, ja ne voivat olla laadullisia tai määrällisiä. Osana tutkimuksia voidaan myös hyödyntää kotimaista tai kansainvälistä paneelidataa.\nOlemme apuna myös toimintanne arjen kehittämisessä asiakastutkimustulosten jälkeen erilaisten työpajojen muodossa, joko kasvotusten tai virtuaalisesti.\nPalvelukulttuurin ja asiakaskokemuksen kehittäminen\nTärkeä osa asiakaskokemuksen kehittämistä on huomioida henkilöstön rooli osana asiakaskokemuksen kokonaispolkua.\nPalvelukulttuurin kehittämisessä hyödynnämme valmentavaa otetta. Sen tarkoituksena on tuoda henkilöstölle näkyväksi miten tulisi toimia, jotta vastataan tavoiteltuun palvelustrategiaan. Toteutamme palvelukulttuurin kehittämistä muun muassa erilaisilla valmennuksilla, ryhmäkeskusteluilla, haastatteluilla sekä työpajoilla.\nTavoitteena on viedä toivottu palvelukulttuuri osaksi organisaation arkea niin, että se näkyy asiakkaalle asti.\nEezy Spiritin vahvuudet asiakaskokemuksen kehittämisen kumppanina\nMonipuolinen osaajajoukko asiakaskokemuksen kehittämisessä\nLaajat mahdollisuudet tukea organisaatioita lähtien tavoitteista aina käytännön konkreettisiksi toimenpiteiksi\nKehittämistä ja arjen johtamista tukeva tutkimus- ja kehittämisalusta, joka tukee esimerkiksi asiakastutkimuksen tulosten viemistä tiimien ja esimiesten arkeen ja antaa johdolle selkeän kuvan vahvuuksista ja kehittymiskohteista.\nMiten parantaa asiakaskokemusta? Tutustu näihin vinkkeihin!\nNäkökulma: Innostavan asiakaskokemuksen kehittäminen eli kohti innostavaa ja uniikkia asiakaskokemusta\nAsiakastarina: Yhdessä hyvän elämän ja ainutlaatuisen asiakaskokemuksen puolesta\nAloita asiakaskokemuksen kehittäminen nyt\nMeidän kanssamme pelkkä onnistunut asiakaskokemus ei riitä – me haluamme, että se on erinomainen. Kokeneet asiantuntijamme auttavat sinua ja organisaatiotasi kehittämään toimintaanne ja sitä kautta saavuttamaan asiakkaiden luottamuksen ja tyytyväisyyden. Asiakaskokemuksen kehittäminen on osa-alue, jota ei kannata jättää huomioimatta. Ota yhteyttä ja kysy lisätietoja siitä, miten voisimme auttaa juuri sinun organisaatiotasi.


6. päivä - Fat Burning Female\nVaihtoehto A tarkoittaa, että pidät balanssipäivän hiilarivoittoisena, mutta kuitenkin unohtamatta proteiinin tärkeyttä. Olet A. vaihtoehdon valitessasi itse vastuussa päivän aterioiden koostamisesta.\nSallitut hiilihydraatit esim.\nMuista kuitenkin valita hiilihydraatit puhtaista ja terveellisistä lähteistä ja rasvan määrä pidetään suhteellisen matalana. Tämän vaihtoehdon valitseville, tämä ei tarkoita kuitenkaan Cheat-päivää, eikä sitä, että söisimme suklaata, karkkeja, jätskiä, hamppareita, ranskalaisia, limua… Vaan syömme enemmän määrällisesti ja myös enemmän hiilihydraatteja, mutta mitään ei siltikään tarvitse laskea. Muista myös syödä proteiinia tämän päivän aikana ja voit valita rasvattomampia proteiinien lähteitä kuten kanaa ja kalkkunaa. Koosta ateriat aina laadukkaiden proteiininlähteiden ympärille, äläkä ajattele että syöt vain hiilihydraatteja. Muista syödä määrällisesti ja ateriakerrallisesti enemmän kuin normaalipäivänä.\nVoit myös halutessasi noudattaa FBF syömismallia tai ketogeenistä ruokavaliota laajemmin ja jättää hiilihydraattien tankkaamisen väliin, mutta olisi suositeltavaa syödä tänä päivänä reilusti enemmän ruokaa ja balanssipäivänä voit kuitenkin syödä reilusti:\nRasvaa ei tarvitse rajoittaa ja voit nauttia aamulla esimerkiksi rasva- tai Kickstart-kahvin jos haluat. Mikäli noudatat B.vaihtoehtoa ja noudatat sitä ketogeenisiä periaatteita mukaillen, ole tarkkana kasvi-ja siemenöljyjen käytön kanssa niiden sisältämien haitallisten PUFA-rasvojen takia.\nNoudata meal plania. Voit myös noudattaa balanssipäivää ateriasuunnitelmaa noudattaen.\nRicotta pannarit ja pekonia\n80g Ricotta juustoa\n4 rkl parmesan raastetta\nEsilämmitä uuni 180c. Laita pekoniviipaleet leivinpaperoidulle pellille ja paista uunissa n. 5 minuuttia tai kunnes haluttu rapeusaste on saavutettu. Poista pekonit uunista ja laita hetkeksi talouspaperin tai keittiöpyyhkeen päälle viipaleet lepäämään.\nLaita tomaatit nyt kokonaisina uunipellille ja laita ne myös hetkeksi uuniin paahtumaan n. 10 minuutiksi. Sillävälin, yhdistä juustot kermaan ja keltuaisiin ja vatkaa toisessa kulhossa valkuaiset vaahdoksi kunnes vaahdosta muodostuu pystyyn jääviä “huippuja” nostaessasi vatkainta pois vaahdosta. Kääntele valkuaisvaahdosta ensin 1⁄3 juustoseoksen sekaan ja lisää sitten varovasti loput kääntelemällä. Älä vatkaa.\nLämmitä voi pannulla ja paista taikinasta pannukakkuja. N. 1-2 minuuttia per puoli. Laita pannarit lautaselle ja tarjoile pekonin ja uunitettujen kirsikkatomaattien kanssa. Mausta tarvittaessa suolalla ja pippurilla.\n4 siivua (paksuus n. 1 cm) pulleasta bataatista\nMuutama rinkula punasipulia\n4 siivua suolakurkkua\nKuori bataatti ja leikkaa sopiviksi siivuiksi. Yleensä bataatin keskiosasta saat isoimmat “sämpylät”. Voitele viipaleet tosi kevyesti kookosöljyllä ja laita päälle hieman suolaa.\nLaita viipaleet uunipellille ja paista 200c kunnes siivujen reunat ja pinta saa hieman väriä- n. 10-15 minuuttia. Käännä viipaleita paaston puolessa välissä, jotta saat tasaisen paistopinnan molemmille puolille.\nMuotoile jauhelihasta pihvejä, mausta suolalla ja pippurilla ja paista pannulla haluttuun kypsyysasteeseen.\nTäytä hampurilaiset täytteillä ja nauti.\nJauhelihapihvit ja Vesimeloni-fetasalaatti\n1-2 rkl ricottajuustoa\n3 dl kuutioitua vesimelonia\n2 rkl punaviinietikkaa tai omenaviinietikkaa\n½ kurkku pilkottuna\n3 rkl murustettua fetajuustoa\nHieman tuoretta minttua (ei pakollinen)\n1 tl MCT/Kapryyliöljyä\nSekoita jauheliha, ricottajuusto, keltuainen ja mausteet keskenään.\nTee taikinasta 2 palloa ja litistä ne joko käsin tai kauli kahden leivinpaperin välissä ohuiksi pihveiksi. Paista pannulla gheessä tai voissa.\nPienenssä kulhossa, sekoita öljy, etikka ja suola. Isommassa tarjoiluastiassa yhdistä vesimeloni, kurkku, feta, punasipuli ja minttu. Kaada kastike päälle ja pyöräytä salaatti ympäri. Koristele halutessasi vielä mintulla ja suolalla.\nTaatelia ja brietä\n20g pieni siivu brie juustoa\nPoista taatelista kivi laita siivu brie juustoa taatelin väliin ja nauti


Hopeasydän: lokakuuta 2014\nTähtikranssin uusi tuleminen\nJo kertaalleen tuunattu ikkunankehys on saanut nyt uuden ilmeen. Seepian sävyiset valokuvat perheestä muuttuivat joten niin kellertäviksi, etten voinut enää niitä huonon laadun vuoksi katsella. Siispä päätin viikonloppuna laittaa lasipinnat uusiksi.\nKaapista löytyi mustaa liitutaulukontaktimuovia sekä tähtikranssin alla olevaa puunomaista kontaktimuovia. Pala tapettia on sen sijaan kiinnitetty kaksipuoleisella teipillä vasemman alakulman ikkunaruutuun. Tähtikranssin olen tehnyt useampi vuosi sitten. (Joskus blogini alkuaikoina, ehkäpä vuonna 2008!) Nyt kranssi on jälleen saanut uuden mahdollisuuden osana vanhaa ikkunataulua.\nKuparinvärisellä koristeketjulla ikkunanpoka kiinnitetään roikkumaan mökille.\nLähettänyt SilverHeart klo 10.00 Ei kommentteja:\nHiontaa, putsausta ja maalausta. Simppeliä sinänsä mutta olen edelleen "käsipuoli". Varsinainen työkäteni on edelleen turhan kipeä. Maalailen siis vasurilla ja hitaampaa se ainakin on, sen on varmaa. Tikkurilan Helmi- kalustelmaali on kuitenkin erinomaista huonekalumaalia. Yhdellä maalauskerralla ylimmäisen kuvan tuolista tuli alimmaisen kuvan yksilö.\nAjatuksissa olisi virkata matonkuteesta paksu istuinsuojus tuolille mutta mitenpä virkata, kun ei käsikipujen vuoksi pysty, ei sitten millään. En ihan heti muista, että mulla olisi oikea käsi koskaan äitynyt näin pahaksi virkkaamisesta. Voi harmituksen määrää! Mutta jos jotain hyvääkin, niin sainpahan edes yhden tuolin uuteen kuosiin :)\nJa viikko jälleen alkamassa. Miten nämä viikonloput menevätkään näin vauhdilla?\nLähettänyt SilverHeart klo 20.56 Ei kommentteja:\nKylläpä oli lauantaina ihana syysilma!\nKirpeä mutta ei liian kylmä. Aurinkoinen ja raikas.\nKuitenkin luonto jo valmistautuu hiljalleen talveen. Vietin itsekseni erinomaisen ulkoiluhetken kesämökin lähimetsässä. Meillä on siellä hienoja kallioita. Ja niin ihanan rauhallista, ettei paremmasta väliä. Ihana olisi jos kotonakin olisi kunnon metsä ihan kodin välittömässä läheisyydessä. Tykkäisin ♥\nHyvää alkavaa viikkoa! Syysloma on nyt levätty ja voimia kerätty loppusyksyyn.\nLähettänyt SilverHeart klo 16.00 Ei kommentteja:\nSympatiaa sateiseen sunnuntaihin!\nSiskoni rikkimenneestä vyöstä keräsin puiset helmet talteen ja tein niistä sydänkoristeen. Pujotin helmet paksuun metallilankaan, joka on kuitenkin oikein pehmeää ja helposti muotoiltavaa. Metallilanka juontaa juurensa aikaan, kun Tiimarikin oli vielä olemassa. Virkattu kori on syntynyt ennenkuin ranne alkuviikosta kipeytyi. Tässäkin siis osasyy rannekipuun. Sitä aina innostuu tehdessään asioita mutta ei aina ymmärrä lopettaa ajoissa :)\nLähettänyt SilverHeart klo 16.33 Ei kommentteja:\nKamera lapsen käytössä\nSyntyy todella hauskoja valokuvia, kun antaa kameran lapselle käyttöön. Viikonloppuna minä ja pojat retkeiltiin metsässä. Kaksi ylintä kuvaa on neljä vuotiaan otoksia ja alimman olen minä ottanut hänestä. Kamera kaulassa hän tutki metsää omasta näkövinkkelistään.\nSe antaa itsellekin muistutuksen siitä, että lapsi katsoaa asioita jo kokonsa puolesta aivan eri lähtökohdista kuin aikuinen. Kiinnostusta kameran käyttöön näyttää molemmilla pojilla olevan ja sitä pitäisikin hyödyntää enemmän arjessa.\nLähettänyt SilverHeart klo 10.46 Ei kommentteja:\nJämälangoista virkkasin tähdenmallisia pannunalusia. Ohjeen löysin Prinsessajutun- blogista. Pannunalunen valmistuu paksusta langasta johtuen hurjan nopeasti :)\nKyseessä on siis matonkude ja koska se on paksua virkattavaa, sain ranteeseeni kunnon patin. Niin kipeän, että se pakotti minut käyttämään vasenta kättäni oikean sijaan. Täytynee ottaa muutaman päivän lepohetki ennen virkkuukoukkuun tarttumista.\nLähettänyt SilverHeart klo 10.04 Ei kommentteja:\nTakka on tässä kesän mittaan remontoitu.\nKoristehyllyt sai väistyä ja laattaa tuli kauttaaltaan pintaan. Valkoista isoa laattaa, joka on laitettu vaakaan. Takka on jälleen ahkerassa käytössä näin ilmojen viiletessä ja on sitä mukavampi nykyisellä ulkoasullaan katsella. Pieni-suuri muutos.\nLähettänyt SilverHeart klo 19.42 Ei kommentteja:\nPieni pinkki maailma\nMuutama sananen viikonlopun syntymäpäiväjuhlista, joissa saimme olla vieraana. Siskoni mies on ihan mielettömän taitava leipuri. Kakut ovat hänen käsialaansa ja luvalla esittelyssä. Ohjeet on Kinuskikissalta ja maku kakuissa kohdillaan!\nSilloin, kun juhlitaan kolmevuotiaita tyttöjä, voi olettaa, että vaaleanpunainen on aika kovassa suosiossa. Baby bornit nukketarvikkeineen, barbiet, Hello kittyt... you name it...\nSiskollani on melkoinen arsenaali pieniä nukkeja tallessa omasta lapsuudestaan. Tutkittiin pikaisesti äidin kaappeja viikonloppuna ja todettiin, että itse olin lapsena enemmän "tutkijatyyppiä". Oli karttapallot, mikroskoopit yms. ahkerassa käytössä :D\nLähettänyt SilverHeart klo 20.27 Ei kommentteja:\nJokasyksyinen ilmiö on jälleen kotona nähtävillä. Sisustuksen sävyt tummenevat.\nLattialyhty on nostettu vaatehuoneesta esille ja Pentikin ystävämyynneistä on hankittu uusi, lintuhäkin mallinen lyhty tummeneviin syysiltoihin. Kynttilöitä poltellaan ahkerasti ja viltin alle voi jo kääriytyä. Myös syksyinen pöpö on laskeutunut talouteen, sillä olen itse kärsinyt hirmuisesta yskästä. Antibiootit alkavat tosin jo tepsiä ja olo kohenee. Huomenna siis suuntaan täydessä touhussa töihin!\nps. pientä sisustusvimmaa havaittavissa. Tekisi mieli maalata kodinhoitohuoneen seinä. Täytynee kuitenkin odottaa oikeaa hetkeä ennenkuin miehelle aikeestani mainitsen. Autonmaalausurakan takia hänelle ei muut ajatukset oikein tahdo mahtua päähän :)\nLähettänyt SilverHeart klo 19.33 Ei kommentteja:


Tekstiiliopettajaliitto (TOL) ry | TJS Virtuaalimuseo\nT : Tekstiiliopettajaliitto (TOL) ry\nTekstiiliopettajaliitto ry perustettiin Helsingissä 16. huhtikuuta 1911 nimellä Handarbetslärarinneförening, suomeksi Käsityönopettajataryhdistys. Varsinainen toiminta alkoi vasta vuonna 1915 (ensimmäinen kokous 7. toukokuuta 1915), jolloin myös pöytäkirjoja alettiin pitää sekä suomeksi että ruotsiksi. Yhdistyksen syntyyn vaikuttivat opettajien yleinen järjestäytyminen, naisasialiikkeen voimistuminen ja työkouluaate, joka nosti käytännölliset oppiaineet korostuneesti esille. Käsityönopettajataryhdistyksellä oli läheiset yhteydet Suomen Käsityönopettajain Liittoon (SKL, nykyinen Käsi- ja taideteollisuusalan opettajain liitto).\n1920-luvulla yhdistyksen toiminta hiipui pula-ajan epävakauden ja yhdistyksen pienuuden vuoksi. Käsityönopettajaryhdistystä ei hyväksytty vuonna 1919 voimaan tulleen yhdistyslain mukaisesti rekisteröidyksi yhdistykseksi hakemuksen puutteiden vuoksi. Käsityökoulujen kamppailu valtionavustuksista meni käsityöopettajien aseman parantamisvaatimusten edelle.\n1930-luvulla Käsityönopettajayhdistys alkoi jälleen herätä henkiin. Yhdistyksen suuntaviivojen kehittelytyö aloitettiin lähestulkoon alusta. Huomio kiinnittyi ennen kaikkea kansa- ja oppikouluopettajien jatkokouluttamiseen, käsityöopettajien pätevyyden määrittämiseen, ja pyrkimykseen pitää käsityö ja piirrustus erillisinä oppiaineinaan.\nVuonna 1954 liitto liittyi Akavan jäseneksi.\nVuoden 1970 syysliittokokous hyväksyi liiton uudeksi nimeksi Tekstiiliopettajaliitto ry:n, ruotsiksi Textillärarförbundet rf:n. Nimenmuutos tuli ajankohtaiseksi, kun peruskoulun käsityö jakaantui tekniseen työhön ja tekstiilityöhön. Suomen koululaitoksen uudistuminen ja peruskoulumuotoinen opetutus toivat mukanaan ongelmia tekstiiliopettajille: tuntimäärät tippuivat ja työllisyystilanne huononi.\n1980-luvulla liitto ajoi tekstiilityötä pakolliseksi kaikilla peruskoulun luokka-asteilla sen työ- ja yhteisökasvatuskyvyn vuoksi. Vuonna 1988 Tekstiiliopettajaliitto erosi Akavan suorasta jäsenyydestä ja antoi ulkoisen edustuksensa Opettajien Ammattijärjestölle (OAJ). Samana vuonna Tekstiiliopettajaliitto valmisti Akavalle juhlavuoden lipun. 1990-luvun liitto oli OAJ:n mukana keskustelemassa kokonaistyöajasta ja tekstiiliopettajien työajan tasapuolistamiseksi muiden opettajaryhmien kanssa.\nVuonna 2019 liittossa on yli 800 jäsentä, joista suurin osa on perusopetuksen opettajia. Jäsenistö on organisoitunut 17 jäsenyhdistykseen (Etelä-Häme, Etelä-Pohjanmaa, Helsingin seutu, Keski-Suomi, Kymenlaakso, Käsitys (Helsingin yliopisto), Lahden seutu, Lappi, Oulun seutu, Pohjois-Savo, Saimaa, Satakunta, Svenska Slöjdlärare, Tampereen seutu, Rauman TK-kilta ja Turun seutu). Edunvalvonta on liiton päätehtävä ja sitä toteutetaan laatimalla käsityön opetukseen liittyviä selvityksiä, kannanottoja ja lausuntoja. Liitto julkaisee Tekstiiliopettaja-lehteä, valitsee vuosittain vuoden käsityöopettajan ja jakaa stipendejä.\nHanhinen, Niina 2001: Tekstiiliopettajaliitto 90 vuotta. Tekstiiliopettajaliitto ry - Textillärarförbundet rf, Helsinki.


Sijaintikartta ja rajanylityspaikat\nMaisemapolku ja voimalaitoskosket 6-tien ja valtakunnanrajan välillä\nHiitolanjoen teollisuushistoriallinen maisemapolku valmistui kesällä 2005 osana Hiitolanjoen teollisuushistoriallinen museoalue ja maisemapolku -hanketta, jonka rahoittivat Euroopan Unioni, Kaakkois-Suomen ympäristökeskus ja Rautjärven kunta. Polku kiertää Ritakoskelta Lahnasenkoskelle joen länsirantaa ja palaa itärantaa takaisin. Joen ylittävältä Lahnasenkosken patosillalta haarautuu Lahnasen suvannolle lyhyt pistopolku. Koko polku on yhteensä reilun kilometrin mittainen. Reitti yhdistää kaksi Hiitolanjoen vanhaa, mutta yhä toiminnassa olevaa vesivoimalaitosta.\nMaisemapolku on linjattu pitkälti uittomiesten vanhoja rantapolkuja seuraillen. Polku etenee ihmisen muokkaamassa, mutta luonnonkauniissa ympäristössä veden äärellä. Matkan varrelle on sijoitettu kulkijan rasteja, joilla kerrotaan Hiitolanjoen historiasta ja nykypäivästä. Ritakosken ja Lahnasenkosken välillä on heittokalastuslaituri. Pistopolun varrella on nuotiokatos ja wc ja polun päässä lintujen tarkkailulava. Polku on osa Etelä-Karjalan retkeilyreitistöä ja kulkee pääosin Etelä-Karjalan virkistysaluesäätiön maalla. Ritakoskella (polun lähtöpiste) ja Lahnasenkoskella on pysäköintialue ja aluetaulu, jossa esitellään koko Hiitolanjoki kartoin, kuvin ja tekstein.\nPolun rakenteita ja vesirajan näköalapaikka. Kuvat: Mikko Europaeus.\nN. 4 kilometrin päässä maisemapolusta, aivan valtakunnan rajan tuntumassa sijaitsee Hiitolanjoen alin Suomen puoleinen koski, Kangaskoski. Kangaskoskella on laavu ja wc, jotka sijaitsevat Etelä-Karjalan Virkistysaluesäätiön maalla voimalaitoskosken alapuolisessa niemekkeessä. Henkilöautolla tuleville on varattu pysäköintimahdollisuus ja myös Kangaskoskelta löytyy aluetaulu ja opastauluja. Luvanvarainen lohenkalastus on mahdollista Kangaskoskella 100 m päässä voimalaitospadosta (Kalastuslaki 5. luku 26 §). Lupia myyvät Simpeleen Teboil (VT 6, Änkilä) ja Simpeleen Urheilu (keskustaajama).\nHuom! Erikseen merkityille Kangaskosken voimalaitosalueelle pääsy kielletty ja rajavyöhykkeelle pääsy kielletty ilman lupaa.\nOhessa Hiitolanjoen voimalaitoskoskien ja maisemapolun sijainti 6-tieltä:\nKuva: Mikko Europaeus.\nKangaskosken laavu. Kuva: Hanna Ollikainen.


100+ parasta suunnittelulainausta elämän täyttämiseen - BayArt - Lainausmerkit\n100+ parasta suunnittelulausetta elämän täyttämiseen\nSuunnittelu on prosessi, jossa ajatellaan aktiviteetteja, joita tarvitaan halutun tavoitteen saavuttamiseksi. Innostavat suunnittelulausekkeet vievät sinut läpi kaiken, kun meneminen vaikeutuu ja auttavat sinua menestymään kaikilla elämän osa-alueilla.\nJos etsit voimakkaita menestyslainauksia ja voimakkaat johdonmukaisuuslainaukset jotka sieppaavat täydellisesti sen, mitä haluat sanoa tai haluat vain innostaa itseäsi, selaa upeaa kokoelmaa suosittuja saavutuksia , suurimmat polku lainaukset ja lainauksia valmistautumisesta .\nTavoite ilman suunnitelmaa on vain toive. - Antoine de Saint-Exupéry\nJos et valmistaudu, valmistaudut epäonnistumaan. - Benjamin franklin\nElävää lohikäärmettä ei jätetä laskelmistasi, jos asut lähellä sitä. - J.R.R. Tolkien\nSuunnittelu tuo tulevaisuuden nykyhetkeen, jotta voit tehdä asialle jotain nyt. - Alan Lakein\nMenestyksen suunnittelu tekee sinusta vielä luovempaa. - Danielle LaPorte\nEllei sitoudu, on vain lupauksia ja toiveita, mutta ei suunnitelmia. - Peter F.Drucker\nTavoite ilman suunnitelmaa on vain toive. - Nimetön\nOikea suunnittelu ja valmistelu estää heikon suorituskyvyn. - Stephen Keague\nOlen henkilö, joka tuhoaa jatkuvasti tulevaisuuden mahdollisuuksia vaihtoehtoisten näkökulmien lukumäärän vuoksi, johon voin keskittyä nykyhetkeen. - Doris Lessing\nMenestys ei tapahdu vain. Se on suunniteltu. - Nimetön\nSuunnitelma on vain yhtä hyvä kuin ne, jotka näkevät sen läpi. - Nimetön\nAnna minulle kuusi tuntia kaataa puu, ja vietän neljä ensimmäistä kirveen teroittamiseen. - Abraham Lincoln\nSuunnitelmilla ei ole juurikaan merkitystä, mutta suunnittelu on välttämätöntä. - Winston Churchill\nSuunnittelematta jättäminen on suunnitelmissa epäonnistua. - Allen Lakein\nSuunnittele työsi ja toimi suunnitelmallasi. - Napoleon Hill\nAika korjata katto on silloin, kun aurinko paistaa. - John F.Kennedy\nJoskus meidän on lopetettava menneisyyden analysointi ja aloitettava tulevaisuuden suunnittelu. - Nimetön\nÄlä huoli jokaisen askeleesi suunnittelusta. - Rick Wagoner\nMies, joka ei suunnittele kauan eteenpäin, löytää ongelmia oveltaan. - Kungfutse\nOle puolueellinen toimintaan - katsotaanpa, että jotain tapahtuu nyt. Voit jakaa suuren suunnitelman pieniksi vaiheiksi ja ottaa ensimmäisen askeleen heti. - Indira Gandhi\nSuunnittelu on kaikki. - Dwight D.Eisenhower\nSillä huomenna kuuluu ihmisille, jotka valmistautuvat siihen tänään. - Afrikkalainen sananlasku\nOnnea on hyvän suunnittelun tulos. - Nimetön\nSuunnittele aina eteenpäin. Ei Noin, kun Nooa rakensi arkin. - Richard Cushing\nHarvoilla ihmisillä on seuraava, he elävät kädestä suuhun ilman suunnitelmaa ja ovat aina linjansa lopussa. - Ralph Waldo Emerson\nNouse aikaisemmin ja vie jonkin aikaa päivän suunnitteluun. Jokainen ylimääräinen minuutti, jonka vietät suunnittelussa, lisää elämääsi enemmän aikaa ja voimaa. - Nimetön\nMitä nopeammin aloitat elämäsi suunnittelun, sitä nopeammin asut elämästä, josta haaveilet. - Hans Glint\nUseimmat ihmiset eivät aio epäonnistua, he eivät suunnittele. - John L.Beckley\nJokainen suunnittelussa käytetty minuutti säästää 10 minuuttia toteutuksessa, mikä antaa sinulle 1000 prosentin tuoton energialle! - Brian Tracy\nTavoitteemme voidaan saavuttaa vain sellaisen suunnitelman avulla, johon meidän on kiihkeästi uskottava ja johon meidän on toimittava tarmokkaasti. Ei ole muuta reittiä menestykseen. - Pablo Picasso\nOnko sinulla suunnitelma? - Nimetön\nHyvä suunnittelu ilman hyvää työskentelyä ei ole mitään. - Dwight D.Eisenhower\nOlen valmis pahimpaan, mutta toivon parempaan. - Benjamin Disraeli\nPidä aina suunnitelma ja usko siihen. Mitään ei tapahdu vahingossa. - Chuck Knox\nIlman tavoitteita ja suunnitelmia niiden saavuttamiseksi olet kuin alus, joka on lähtenyt purjehtimaan ilman määränpäätä. - Fitzhugh Dodson\nSe, että teit hyvän suunnitelman, ei tarkoita, että näin tapahtuu. - Taylor Swift\nStrateginen suunnittelu auttaa sinua paljastamaan käytettävissä olevat vaihtoehdot, asettamaan niille prioriteetit ja määrittelemään menetelmät niiden saavuttamiseksi. - Robert J.McKain\nVoit viettää koko elämäsi suunnittelussa. Mutta kun olet valmis, mene sinne ja aloita tekeminen. - Taylor Momsen\nMääritä viikon aikomuksesi. Ihmiset, jotka suunnittelevat saavuttaa. - Nimetön\nEllei sinulla ole tarkkoja, tarkkoja, selkeästi asetettuja tavoitteita, et aio hyödyntää maksimaalista potentiaalia, joka on sisälläsi. - Zig Ziglar\nSe, että teet hyvän suunnitelman, ei tarkoita, että näin tapahtuu. - Taylor Swift\nUnelma on loppujen lopuksi muotoilun muoto. - Gloria Steinem\nValmistautuneen miehen taistelu on puoli taistelua. - Miguel De Cervantes\nJos sinulla ei ole suunnitelmaa, sinusta tulee osa jonkun toisen suunnitelmaa. - Terence McKenna\nMenestyksen selkäranka on kovaa työtä, päättäväisyyttä, hyvää suunnittelua ja sitkeyttä. - Mia Hamm\nHyvä suunnitelma, joka on nyt toteutettu väkivaltaisesti, on parempi kuin täydellinen, joka toteutetaan ensi viikolla. - George S.Patton\nJos et aio suunnitella menestystä? - Nimetön\nSyy, että kaikki pitävät suunnittelusta, on se, että kenenkään ei tarvitse tehdä mitään. - Jerry Brown\nEn ole Martin Luther King. En tarvitse unta. Minulla on suunnitelma. - Spike Lee\nSuunnitelma on luettelo toimista, jotka on järjestetty missä tahansa järjestyksessä, jonka uskotaan saavuttavan tavoite. - John Argenti\nTee aikaa suunnitteluun: Sodat voitetaan kenraalin teltassa. - Stephen R.Covey\nSe ei ole vahvin lajeista, jotka selviävät, ei kaikkein älykkäin, mutta se, joka reagoi muutoksiin parhaiten. - Charles darwin\nOn joitain ihmisiä, jotka elävät unelmamaailmassa, ja on ihmisiä, jotka kohtaavat todellisuuden, ja sitten on niitä, jotka muuttavat toisensa. - Douglas H.Everett\nSuunnittele työsi tänään ja joka päivä, sitten tee suunnitelmasi. - Margaret Thatcher\nLuo tarkka suunnitelma toiveesi toteuttamiseksi ja aloita heti, olitpa valmis vai et, tämän suunnitelman toteuttamiseksi. - Napoleon Hill\nKyse ei ole suunnitelmasta, vaan suunnittelusta. - Tohtori Gramme Edwards\nKun yritykseni alkoi todella kasvaa, minulla ei ollut mitään apua talossani. Minulla oli päivittäisen elämäni ylläpito, minulla oli yhden ja kolmen vuoden ikäinen, ja minulla oli taloni. Joten minun piti priorisoida. - Julie Aigner Clark\nEn usko epäonnistumiseen. Se ei ole epäonnistuminen, jos pidit prosessista. - Oprah Winfrey\n… Kaikella on menneisyyttä. Kaikki - henkilö, esine, sana, kaikki. Jos et tiedä menneisyyttä, et voi ymmärtää nykyisyyttä ja suunnitella kunnolla tulevaisuutta varten. - Chaim Potok\nMitä tulee tulevaisuuteen, tehtävänäsi ei ole ennakoida sitä, vaan sallia se. - Antoine de Saint Exupery\nHyvä suunnitelma on kuin tiekartta: se näyttää lopullisen määränpään ja yleensä parhaan tavan päästä sinne. - H. Stanely Judd\nSuunnittele seuraava siirtosi, koska jokainen askel edistää tavoitettasi. - Sukant Ratnakar\nSuunnittelu tuo tulevaisuuden nykyhetkeen, jotta voit tehdä asialle jotain nyt. - Alan Lakein, kirjailija\nJos voisimme ensin tietää missä olemme ja mihin pyrimme, voisimme paremmin arvioida, mitä ja miten se tehdään. - Abraham Lincoln\nSyy siihen, että useimmat ihmiset eivät koskaan saavuta tavoitteitaan, on se, että he eivät määrittele niitä tai pitävät niitä koskaan vakavasti uskottavina tai saavutettavissa olevina. Voittajat voivat kertoa, mihin he ovat menossa, mitä he aikovat tehdä matkan varrella ja kuka jakaa seikkailun heidän kanssaan. - Denis Waitley\nUusien ideoiden keksiminen on helppoa. Vaikea osa on päästää irti siitä, mikä toimi sinulle kaksi vuotta sitten, mutta on pian vanhentunut. - Roger von Oech\nHyvä suunnitelma tänään on parempi kuin täydellinen suunnitelma huomenna. - Geoge S.Patton\nÄlä koskaan aloita päivää ennen kuin se on valmis paperilla. - Jim Rohn, yrittäjä\nHenkilökohtaisista kokemuksistani puhuen tavoitteiden asettaminen yhdessä yksityiskohtaisen toimintasuunnitelman kanssa on itse asiassa muuttanut elämäni turhautuneesta tarkoitukseen. - Catherine Pulsifer\nJos et onnistu suunnittelemaan, aiot epäonnistua. - Tariq Siddique\nSuunnittelu eteenpäin on luokan mitta. Rikkaat ja jopa keskiluokka suunnittelevat sukupolvien ajan, mutta köyhät voivat suunnitella eteenpäin vain muutaman viikon tai päivän. - Gloria Steinam\nMonien suunnitelmien ongelmana on, että ne perustuvat siihen, miten asiat ovat nyt. Menestyäkseen henkilökohtaisen suunnitelman on keskityttävä siihen, mitä haluat, ei siihen, mitä sinulla on. - Nido Qubein\nSuunnittelu on prosessi, jossa valitaan näiden monien vaihtoehtojen joukosta. Jos emme aio suunnitella, niin päätämme antaa muiden suunnitella meille. - Richard I.Winwood\nVähennä suunnitelmaasi kirjoittamiseen. Heti kun olet suorittanut tämän, olet ehdottomasti antanut konkreettisen muodon aineettomalle halulle. - Napoleon Hill


Tutkimus: Järjestöjen rahoituslähteet monipuolistuneet – EU-rahoitus kasvussa - Asset Display Page - Oikeusministeriö - Oikeusministeriö\nKansalaisyhteiskuntapolitiikan neuvottelukunta, Vastuullinen Lahjoittaminen ry, Kepa ry, Suomen Olympiakomitea, SOSTE ry ja Allianssi ry tiedottavat\nJärjestöjen varainhankinta on monipuolistumassa, kun ulkomaisen ja EU-rahoituksen osuus sekä yritysyhteistyön merkitys kasvavat. Julkiset avustukset ovat silti tärkeä rahoituslähde suurimmalle osalle järjestöistä. Erityisesti yritysyhteistyö kiinnostaa järjestöjä, ja sen merkitys tulee lisääntymään. Järjestöt myös viestivät entistä enemmän toimintansa tuloksista.\nTaloustutkimus selvitti toukokuussa 2018 järjestöjen näkemyksiä toimintansa taloudellisista edellytyksistä. Tutkimus toteutettiin edellisen kerran vuosina 2016 ja 2014. Kyselyyn osallistui 122 järjestöä.\nTutkimuksessa selvisi, että järjestöt hakevat entistä enemmän yksityistä rahoitusta. Haastateltujen järjestöjen varainhankinnan yksityisrahoituksen euromääräinen tavoite on hieman kasvanut vuodesta 2016 ja yli kaksinkertaistunut vuoteen 2014 verrattuna. Järjestöt ovatkin panostaneet aiempaa enemmän omaan varainhankintaansa kertalahjoitusten, yritysyhteistyön ja jäsenmaksujen kautta.\n– Panostaminen yksityisrahoitukseen näkyy tuloksissa. Tästä ei saisi rangaista järjestöjä: aktiivisuus varainhankinnassa ei saa johtaa leikkauksiin valtionavustuksesta. Tästä on ollut merkkejä ilmassa, erityisasiantuntija Petri Heikkinen Olympiakomiteasta toteaa.\nByrokratia aiheuttaa ongelmia\nJärjestöistä 92 prosenttia saa julkista avustusta ja noin kolmannes haastatelluista järjestöistä on saanut rahoitusta Suomen ulkopuolelta. Merkittävin ulkomaisen rahoituksen lähde on Euroopan unioni. Vuoden 2016 tapaan järjestöt panostavat eniten kertalahjoituksiin, yritysyhteistyöhön ja jäsenmaksuihin. Nämä kuuluvat myös tärkeimpiin lahjoitus- ja tukimuotoihin. Tulevana vuonna järjestöt aikovat panostaa erityisesti sponsorointiin ja yritysyhteistyöhön.\nAiempaa useampi järjestö, lähes 70 prosenttia, on kokenut ongelmia viime vuoden aikana julkisen avustuksen hakemisessa, saamisessa tai raportoinnissa. Suurimmaksi ongelmaksi koetaan avustuksen hakemisen monimutkaisuus ja työläys. Muutos on merkittävä. Vuonna 2014 haasteita raportoi vain kolmasosa järjestöistä. Uutta on kokemus siitä, ettei rahoittaja ymmärrä järjestöjen työn luonnetta. Tästä raportoi jopa 15 prosenttia järjestöistä. Aiempina vuosina luku on ollut lähellä nollaa.\n– Osin tulokset selittyvät EU-rahoituksen kasvulla. EU-hakujen prosessit ovat pitkiä ja haku ja raportointi työlästä. Se ei silti selitä kaikkea, vaan esimerkiksi veikkausvoittovaroja jakavan STEA:n avustus-, raportointi- ja seurantajärjestelmät koetaan myös aiempaa byrokraattisempina. On muistettava, että mitä hankalampia haku- ja raportointiprosessit ovat, sitä enemmän ne ovat pois varsinaisesta työstä. Siksi asiaan pitäisi puuttua pikaisesti, muistuttaa SOSTE Suomen sosiaali- ja terveys ry:n järjestöpäällikkö Riitta Kittilä.\nAsiaan on tulossa helpotusta syksyllä 2018, kun yksityistä varainkeräystä helpottava rahankeräyslain uudistus on tulossa eduskunnan käsittelyyn. Lakiuudistusta pidetään erittäin tärkeänä varainhankinnan kehittämisen kannalta.\nTuloksista kerrotaan aiempaa enemmän\nTutkimukseen osallistuneet järjestöt viestivät toimintansa tuloksista lahjoittajille ja kumppaneille aiempaa enemmän. Suosituimpia viestintäkanavia ovat toiminta- ja vuosikertomukset sekä omat verkkosivut, joiden käyttö on merkittävästi lisääntynyt. Myös sosiaalinen media on entistä merkittävämmässä asemassa.\n– Aktiivinen tiedottaminen on sekä rahoittajien että järjestöjen etu. Se lisää tietoisuutta järjestöjen työn tuloksista ja edistää näin luottamusta sekä yksityistahojen arvokasta tukea, toteaa pääsihteeri Pia Tornikoski Vastuullinen lahjoittaminen ry:stä.\nasiantuntija Pauliina Savola, Kepa ry, puh. 050 317 6702\nerityisasiantuntija Petri Heikkinen, Olympiakomitea, puh. 040 1625522\ntalousjohtaja Minna Martikainen, Suomen Nuorisoyhteistyö - Allianssi, puh. 040 733 3502\njärjestöpäällikkö Riitta Kittilä, SOSTE Suomen sosiaali- ja terveys ry, puh. 050 308 6868\nKooste tutkimuksen tuloksista (pdf)\nKansalaisyhteiskuntapolitiikan neuvottelukunnan julkaisut\nTaloustutkimus toteutti toukokuussa kyselytutkimuksen Vastuullinen Lahjoittaminen ry:n (VaLa) toimeksiannosta. Yhteistyökumppaneina olivat Kansalaisyhteiskuntapolitiikan neuvottelukunta KANE, kehitysyhteistyöjärjestöjen kattojärjestö Kepa ry, Suomen Olympiakomitea, SOSTE Suomen sosiaali ja terveys ry sekä Suomen Nuorisoyhteistyö - Allianssi. Tutkimus on aiemmin toteutettu vuosina 2014 ja 2016. Tutkimuksen tarkoituksena on selvittää suomalaisten rahankeräysluvan omaavien ja varainhankintaa harjoittavien kansalaisjärjestöjen toiminnan rahoituksen kehitystä ja tulorahoituksen lähteitä julkisen sekä yksityisrahoituksen osalta. Yhteensä haastateltavia järjestöjä oli 122.


Lue sivuston Viikkotarjoukset.fi eväste- ja henkilötietoseloste tästä\nVerkkosivuston Viikkotarjoukset.fi tarkoitus on tarjota kokonaiskuva viikon tarjouksista ja tarjouslehdistä sekä suomalaisilta että kansainvälisiltä yrityksiltä.\nVoit vapaasti käyttää sivuston Viikkotarjoukset.fi palveluja ilman kirjautumista, esimerkiksi hintavertailua, tarjous- ja tuotehakuja sekä lukea tarjouslehtiä.\nLisäksi Viikkotarjoukset.fi tarjoaa mahdollisuuden luoda käyttäjäprofiili, jonka avulla voit käyttää erikoistoimintoja kuten oman ostoslistan luominen ja sen jakaminen ystäviesi ja perheesi kanssa, tarjousvahdin käyttö ja tarjouksiin liittyvien ilmoitussähköpostien vastaanottaminen, infosähköpostien vastaanottaminen valitsemistasi tarjouslehdistä sekä tapahtumasähköpostit erityisistä tapahtumista (kuten Black Friday).\nViikkotarjoukset.fi -sivustolle on tärkeää, että käyttäjänä voit tuntea olosi turvalliseksi sen suhteen, miten käytämme ja käsittelemme verkkosivuston käytöstä/ käyttäjäprofiilin luomisesta keräämiämme henkilökohtaisia tietoja. Seuraavissa osioissa kerrotaan, miten käsittelemme henkilötietojasi.\n2. Sivuston käytöstä kerättävä tieto\nKun vierailet verkkosivullamme, verkkopalvelin rekisteröi joissakin tapauksissa tietoja (lokitietoja) vierailustasi anonyymisti, kuten selaintyyppi, vierailun nettiosoite, vierailun kesto ja muuta tietoa kuten IP-osoite. IP-osoite (Internet Protocol) on numero jonka palveluntarjoajasi automaattisesti jakaa reitittimellesi kun kirjaudut nettiin. Ylläolevat tiedot säilytetään enintään seitsemän päivää ja niitä käytetään pääasiassa virheiden paikantamiseen ja syiden selvittämiseen suhteessa verkkopalvelimeen. Taataksemme yksityisyytesi, IP-osoitettasi ei yhdistetä muihin henkilötietoihisi.\nYleinen sivuston käyttö\nYllä mainittujen, verkkopalvelimen rekisteröimien tietojen lisäksi tallennamme myös tilastotietoa koskien verkkosivuston käyttöäsi, kuten esimerkiksi mitä lehtiä luet, kuinka monta sivua, mitä hakusanoja olet käyttänyt sekä mitä sivuston toimintoja olet käyttänyt ja mitä sivuston elementtejä olet käytössä hyödyntänyt. Edelleen perustuen IP-osoitteeseesi tai selaimen astuksiin, arvioitu maantieteellinen sijaintisi rekisteröidään tietokantaan kun vierailet sivustolla. Nämä tiedot ovat välttämättömiä, jotta voimme näyttää sinua lähinnä olevien kauppojen tarjouslehtien tiedot. Nämä tiedot tallennetaan täysin anonyymisti satunnaisen, evästeeseen tallennetun numerokoodin kautta tietokoneellesi / mobiililaitteellesi. Sinun pitää siis hyväksyä evästeiden käyttö voidaksesi käyttää sivustoa. Voit peruuttaa tämän hyväksynnän milloin vain poistamalla evästeet laitteeltasi, jolloin sinut "unohdetaan" sivustolta Viikkotarjoukset.fi. Tämä merkitsee kuitenkin todennäköisesti ettei sivusto toimi oikein ja sinun pitää myös luoda ostoslistasi alusta uudelleen jos haluat jatkaa toiminnon käyttöä. Voit lukea lisää käyttämistämme evästeistä ja niiden tarkoituksesta alla olevasta Evästekäytäntö-osiosta.\nKerättyä tietoa voidaan käyttää myös tilastoihin koskien verkkosivuston käyttöä.\n3 .Käyttäjäprofiilin luomisesta kerättävä tieto\nJos luot käyttäjäprofiilin Viikkotarjoukset.fi, sinun pitää ilmoittaa meille nimesi ja sähköpostiosoitteesi sekä luoda oma salasanasi. Viikkotarjoukset.fi kontrolloi kerättyjä henkilökohtaisia tietoja (katso yhteystietomme alempaa). Tätä tietoa tarvitaan, jotta voimme helpottaa sisäänkirjautumista profiiliisi, esimerkiksi sähköpostiosoitettasi ja salasanaasi hyödynnetään kirjautumisen yhteydessä. Jatkossa sähköpostiosoitettasi käytetään tärkeistä muutoksista ilmoittamiseen verkkosivulla tai tietosuojakäytännöissä. Voit poistaa käyttäjäprofiilisi ja kaiken siihen liittyvän tiedon milloin vain.\nHUOM: Jos luot käyttäjäprofiilin Facebook-tilisi kautta, Facebookin kirjautumistietosi ja Facebookin app-id numero jaetaan ja tallennetaan sivustolle Viikkotarjoukset.fi. Voit poistaa Facebook-yhteyden milloin vain, jolloin kaikki Facebookin liittyvät tiedot ja käyttäjäprofiilisi sivustolla Viikkotarjoukset.fi poistetaan tietojärjestelmästämme ( mikäli et ensin ole luonut erillistä salasanaa profiilillesi sivustolla Viikkotarjoukset.fi ennen Facebook-yhteyden katkaisua).\nJos luot ostoslistan käyttäjäprofiiliisi, kaikki tiedot tarjouksista, tuotteista, hinnoista yms. jotka lisäät ostoslistaasi tallennetaan tietojärjestelmäämme ja yhdistetään profiiliisi. Tämä mahdollistaa ostoslistaan kirjautumisen ja sen muokkaamisen kaikilta laitteilta. Voit poistaa ostoslistan tiedot milloin vain.\nTarjousvahti ja siihen liittyvät sähköpostit\nJos luot tarjousvahdin profiiliisi, kaikki tiedot valisemistasi kauppaketjuista ja tuotteista joista haluat tarkastella tarjouksia, tallennetaan tietojärjestelmäämme yhdistetään käyttäjäprofiiliisi. Tämä mahdollistaa tarjousvahtiin kirjautumisen ja sen muokkaamisen kaikilta laitteilta. Voit poistaa tarjousvahdin tiedot milloin vain.\nJos sallit valinnaiset tarjousvahdin lähettämät sähköpostit, tulet vastaanottamaan valikoiman tarjousvahdin löytämistä tarjouksista sähköpostiisi valitsemanasi viikonpäivänä. Tarjousvahdin sähköpostit lähetetään samaan sähköpostiosoitteeseen, jota käytät kirjautumiseen. Voit ottaa käyttöön tai poistaa käytöstä nämä sähköpostit tarjousvahdin asetusten kautta.\nInfosähköpostit ja tapahtumasähköpostit\nKäyttäjäprofiilin osiossa "Infosähköpostit" voit ottaa käyttöön/poistaa käytöstä Infosähköpostit valinnaisten kauppaketjujen osalta. Kun sallit Infosähköpostit joltakin kauppaketjulta, tulet vastaanottamaan ilmoituksen käyttäjäprofiilisi sähköpostiisi aina, kun kyseinen kauppaketju julkaisee uuden tarjouslehden sivustolla Viikkotarjoukset.fi. Infosähköpostin asetukset tallennetaan tietojärjestelmään ja yhdistetään käyttäjäprofiiliisi, jotta asetus toimii. Voit ottaa Infosähköpostit pois käytöstä milloin vain jolloin asetukset poistetaan tietojärjestelmästä.\nKäyttäjäprofiilin tapahtumasähköpostiosiossa voit ottaa käyttöön tai poistaa käytöstä tapahtumasähköposteja tietyistä tapahtumista (kuten Black Friday, erilaiset loma-ajat yms.). Jos sallit tapahtumasähköpostit, tulet vastaanottamaan rajoitetun määrän muistutuksia sähköpostiisi tapahtuman lähestyessä. Tapahtumasähköpostin asetukset tallennetaan tietojärjestelmään ja yhdistetään käyttäjäprofiiliisi, jotta ominaisuus toimii oikein. Voit ottaa tapahtumasähköpostit pois käytöstä milloin vain, jolloin asetukset myös poistuvat tietojärjestelmästä.\nViikkotarjoukset.fi käyttää sähköpostien jäljitystä kaikkien lähetettyjen sähköpostien osalta. Näin voimme todentaa, onko sähköposti vastaanotettu, avattu, avaamisen ajankohta, käytettiinkö viestissä olevia linkkejä, estettiinkö sähköpostiviesti, palautuiko viesti lähettäjälle koska sähköpostiosoite ei ole enää voimassa, peruttiinko tilaus tai luokiteltiinko viesti roskapostiksi. Tätä tietoa käytetään vain tilastollisiin tarkoituksiin, viestien sisällön optimointiin ja mahdollisiin sähköpostiliikenteen häiriöiden selvittämiseen ja korjaamiseen.\nHenkilötietojasi käytetään pääasiassa tilaamiesi palvelujen toimitukseen sekä tuotetietojen ja tarjousten mukauttamiseen. Voimme myös käyttää henkilötietojasi tarjotaksemme sinulle lisätietoa tuotteistamme ja palveluistamme tai lähettääksemme sinulle tietoa muista tuotteista ja palveluista joista saattaisit olla kiinnostunut (silloin kun olet sitä pyytänyt). Henkilötietoja voidaan myös käyttää tilastollisiin tarkoituksiin koskien verkkosivuston käyttöä.\nKaikki henkilötiedot käsitellään ja tallennetaan vain, jos olet antanut ne meille vapaaehtoisesti. Tällä tarkoitetaan esimerkiksi profiilin luomista tai ylläpitämistä sivustolla Viikkotarjoukset.fi, kyselyyn vastaamista tai muuten vapaaehtoisesti annettuja tietoja.\nYleisesti ottaen Viikkotarjoukset.fi ei luovuta hallussamme olevia henkilötietoja. Kaikki keräämämme tiedot on tallennettu Googlen pilvipalveluun perustuville palvelimille, joten emme voi poissulkea sitä mahdollisuutta, että tietoa voidaan tallentaa myös EU:n ulkopuolelle Googlen palvelimille, kuten USA:aan. Tietojenkäsittelysopimuksemme Googlen kanssa takaa kuitenkin, että myös EU:n ulkopuolella tapahtuva tietojen käsittely noudattaa EU:n tietosuojadirektiivejä.\nJoissain tapauksissa saatamme luovuttaa henkilökohtaisia tietoja, mikäli se on välttämätöntä oikeutetun edun saavuttamisen vuoksi tai oikeuden määräyksen perusteella. Näissä tapauksissa luovutamme ainoastaan vaaditut tiedot tiettyyn tarkoitukseen ja vain niille osapuolille joita luovuttamisvaatimus koskee.\nTiedot luetuista tarjouslehdistä, käytetyistä avainsanoista verkkosivuston yleisestä käytöstä voidaan jakaa tilastollisesti kolmansien osapuolien kanssa, ilman tunnistettavia henkilökohtaisia tietoja.\n4.1 Tarkempia tietoja henkilötietojen käsittelystä Facebookin kautta kirjauduttaessa\nJos kirjaudut sivustolle Viikkotarjoukset.fi Facebookin kautta, sinut ohjataan edelleen Facebookiin, jossa vaaditaan tunnistautuminen. Facebook on vastuussa tietojesi käsittelystä tämän yhteyden osalta, ja viittaamme Facebookin ehdot henkilötietojen käsittelyn osalta.\n5. Henkilökohtaisten tietojen käsittelyn lailliset perusteet\nViikkotarjoukset.fi käsittelee henkilötietoja Tanskan henkilötietolain edun tasapainottamista koskevan säännön pohjalta. Meidän oikeutettu etumme muodostuu mahdollisuudesta lähettää pyytämiäsi sähköposteja ja yksilöllistää niiden sisältöä.\nKäytämme teknisiä ja organisatorisia varotoimia henkilötietojesi suojaamiseksi manipulaatiota, katoamista, tuhoamista tai ulkopuolisten henkilöiden tarkasteluyrityksiä vastaan. Turvallisuuskäytäntöjämme tarkastetaan jatkuvasti uusimman teknisen kehityksen mukaisesti.\nEmme kuitenkaan voi taata, että tiedot voidaan suojata 100% sellaisilta tahoilta, jotka haluavat ja onnistuvat kiertämään turvallisuusvarotoimemme ja näin saamaan pääsyn tietojen jakamiseen Internetin kautta, esimerkiksi sähköpostitse.\n7. Asiakkaan oikeudet henkilökohtaisten tietojensa poistamiseen, korjaamiseen ja luovuttamiseen\nOlet oikeutettu pyytämään tietoja siitä, miten henkilötietojasi käsitellään: voit myös pyytää meitä korjaamaan, estämään tai poistamaan virheellisiä henkilötietojasi. Sinulla on myös oikeus pyytää tietojasi erillisessä tiedostossa muualla tapahtuvaa käyttöä varten ( vain jos olet luonut profiilin sivustolle). Jos haluat tehdä tällaisen pyynnön, ota meihin yhteyttä alla olevien yhteystietojen avulla.\nVoit myös tehdä valituksen henkilötietojesi käsittelystä kotimaasi tietosuojaviranomaiselle tai suoraan Tanskan tietosuojaviranomaisen verkkosivustolla.\nSivuston Viikkotarjoukset.fi vierailijana sinulla on oikeus vastustaa automatisoituja päätöksiä (profilointia) ja velvoittamaton oikeus vastustaa tietojesi käyttöä suoramarkkinointitarkoituksiin. Koska kaikki mainokset sivustolla Viikkotarjoukset.fi mahdollistetaan evästepohjaisilla kolmansien osapuolien palveluilla, suosittelemme että poistat/estät evästeet kuten selostettu osiossa Evästekäytäntö, jos haluat välttää profilointia/suoramarkkinointia. Sinun on kuitenkin oltava tietoinen, että evästeiden poistaminen/estäminen voi vaikuttaa siihen, ettei sivusto välttämättä toimi oikein.\nNäihin oikeuksiin saattaa olla olemassa ehtoja ja rajoituksia. Siten ei voi olla varmuutta siitä, että sinulla esimerkiksi on oikeus tiedonsiirtoon kaikissa tapauksissa - tämä riippuu aina olemassa olevista olosuhteista tietojenkäsittelytoiminnassa.\nHenkilötietoja joita Viikkotarjoukset.fi kerää verkkosivuston yleisen käytön yhteydessä, käyttäjäprofiileista ja niihin liittyvistä tiedoista ei käytetä mainontaan paitsi ainoastaan siinä laajuudessa mihin olet antanut luvan kirjautuessasi tiettyyn palveluun/ominaisuuteen.\nViikkotarjoukset.fi säilyttää käyttäjäprofiiliin ja ominaisuuksiin liittyvät henkilötietosi siihen asti, kunnes poistat käyttäjäprofiilisi tai pyydät meitä tekemään niin. Kaikki valinnaiset ominaisuudet profiilissasi voidaan ottaa pois käytöstä milloin vain ja samalla poistaa niihin liittyvät tiedot tietojärjestelmästä ilman käyttäjäprofiilin poistamista.\nKaikki se anonyymi tieto, jota Viikkotarjoukset.fi rekisteröi sivun käytöstä, esimerkiksi käytetyt hakusanat ja luetut tarjouslehdet, säilytetään määräämättömäksi ajaksi niin kauan kuin sitä tarvitaan tilastotietoon ja vastaaviin tarkoituksiin. Juuri tämä on syynä siihen, että tietoja kerätään anonyymisti, ilman tunnistettavia tietoja.\nJos olet luonut käyttäjäprofiilin sivustolle Viikkotarjoukset.fi, voit milloin vain poistaa profiilisi kirjautumalla sisään ja painamalla nappia "Poista profiili" (kohdassa "Oma profiili" ja "Omat tiedot"). Voit myös ottaa meihin yhteyttä ja pyytää poistamaan profiilisi - löydät yhteystietomme sivun alaosasta. Säilytämme profiilin tiedot noin kuukauden sen jälkeen kun olet pyytänyt profiilin poistamista. Pyrimme kuitenkin poistamaan profiilisi heti pyynnön vastaanotettuamme.\nTanskan lain mukaisia säännöksiä oikeiudenkäyntipaikasta (tuomioistuimen valinta jne.), poikkeuksena käytettävä lainsäädäntö, sovelletaan verkkosivuston käyttöön. Kaikki kiistat liittyen näihin käytänteisiin ja verkkosivuston käyttöön, joita osapuolet eivät keskenään pysty ratkaisemaan, ratkaistaan tanskalaisessa tuomioistuimessa.\nVoimme milloin tahansa tehdä muutoksia tähän asiakirjaan. Siksi sinun pitää säännöllisin väliajoin tarkistaa tämä asiakirja muutosten varalta katsomalla sivun yläosassa olevaa päiväystä. Mikäli jatkat sivuston käyttöä, hyväksyt samalla muuttuneet kaÿttöehdot. Mikäli muutokset vaikuttavat oleellisesti henkilötietojesi käsittelyyn, otamme aktiivisesti sinuun yhteyttä ja kerromme näistä muutoksista.\nJos sinulla on kysymyksiä tai kommentoitavaa, olet tervetullut ottamaan meihin yhteyttä. Löydät yhteystietomme alempaa.\nTämän sivuston omistaa ja sivustoa ylläpitää:


Motonet avasi uuden tavaratalon Rovaniemellä - Broman Group\nMotonet avasi uuden tavaratalon Rovaniemellä\nLehdistötiedote • Maalis 17, 2018 09:00 EET\nMotonet avasi uuden tavaratalonsa lauantaina 17. maaliskuuta klo 9.00 Rovaniemen teollisuuskylään osoitteeseen Teollisuustie 19. Uudisrakennuksen kokonaispinta-ala on n. 4500 neliötä, josta myymälän osuus on n. 2300 neliötä. Tiloihin sijoittuu myös AD VaraosaMaailman yritysmyynti ja Motonet-korjaamo. Motonet on suomalainen perheyritys, jolla on yhteensä 31 tavarataloa, joista 30 sijaitsee Suomessa ja yksi Virossa Tallinnassa.\n‒ Motonet ja AD VaraosaMaailma palvelevat Rovaniemellä nyt samoissa tiloissa. Tämä konsepti on todettu toimivaksi jo usealla paikkakunnalla. Uudisrakennuksessa aloittaa myös uutena palveluna yrittäjävetoinen Motonet-korjaamo Jäyhä Oy. Muuton myötä saimme lisäneliöitä, jotka tulevat tarpeeseen, sillä kysyntämme talousalueella on kasvanut vauhdikkaasti, toteaa Motonet Oy:n toimitusjohtaja Antti Tiitola.\n‒ Motonet Rovaniemen uudet nykyaikaiset toimitilat sijaitsevat hyvien kulkuyhteyksien varrella teollisuuskylässä. Asiakkaamme löytävät näin mutkattomasti kattavan tarjontamme ja oheispalvelut, kuten Motomaatin ja korjaamon. Saimme myös parkkipaikkoja tuplasti lisää, mikä tuo helpotusta asiakaspysäköintiin. Henkilökuntamme määrä kasvoi viidellä vakinaisella ja viidellä osa-aikaisella työntekijällä, kertoo Motonet Rovaniemen tavaratalopäällikkö Velu Halminen.\nMotonet Oy, toimitusjohtaja Antti Tiitola, p. 050 648 72, antti.tiitola@bromangroup.fi\nMotonet Oy, tavaratalopäällikkö Velu Halminen, p. 040 319 0201, velu.halminen@motonet.fi\nMotonet Oy on suomalainen perheyritys, jolla on yhteensä 31 tavarataloa, joista 30 sijaitsee Suomessa ja yksi Virossa Tallinnassa. Ne myyvät autojen ja moottoripyörien varaosia ja -tarvikkeita, työkaluja, veneily- ja kalastustarvikkeita sekä kodin- ja vapaa-ajantuotteita. Motonetin liikevaihto tilikaudella 2017 oli n. 300 miljoonaa euroa ja yhtiön palveluksessa on n. 1200 henkilöä. Motonet kuuluu Broman Group -konserniin. www.motonet.fi


13.02.2016 klo 13:50\nSuomalaiset huolehtivat mobiililaitteiden tietoturvastaan paljon vähemmän kuin pöytäkoneiden kohdalla, ja arvioiden mukaan vain 10 prosenttia mobiililaitteista on suojattu.\nElisan ja F-Securen yhteisessä tilaisuudessa Helsingissä esiintynyt Viestintäviraston entisen tietoturva-asiantuntijan ja nykyisen F-Securen kyberturvallisuusneuvonantaja Erka Koivusen mukaan suomalaiset suhtautuvat turhan hyväuskoisesti tietoturvaan älypuhelimilla.\n- Vallalla on naiivi ajatus, että valmistaja huolehtii tietoturvasta ja operaattori hoitaa loput. Mutta varsinkin Android-puhelinten kohdalla tämä ei voisi olla kauempana todellisuudesta, Koivunen sanoo.\nEro asenteissa mobiililaitteiden ja älypuhelinten välillä näkyy selkeästi numeroissa. Elisan ja F-Securen arvioiden mukaan suomalaisten mobiililaitteista vain vajaan 10 prosentin tietoturva on suojattu jollain tavalla, kun pöytäkoneista lähes kaikki on jossain määrin suojattu.\nTietoturvasuojan puutteen lisäksi ongelmana ovat päivittämättömät laitteet, ja monien vanhempien laitteiden kohdalla valmistaja ei enää edes julkaise tietoturvapäivityksiä.\n- Laitteilla on tietty elinkaari, jonka jälkeen niitä ei enää päivitetä. Näitä voi olla suurikin määrä, sanoo Elisan turvallisuusjohtaja Jaakko Wallenius.\nF-Securella ja Elisalla on oma lehmänsä ojassa asiassa, sillä yhtiöt myyvät yhteistyössä Elisa Turvapaketti -palvelua, jonka ostaja saa tietoturvapalvelut yhteensä 15 eri laitteeseen. Koivusen mukaan tietoturvasta kannattaa maksaa, sillä turvallisuus syntyy juuri palvelusta, ei laitteeseen asennettavasta ohjelmasta.\n- Se asennettu softa ei itsessään suojaa, vaan turva tulee jatkuvasta palvelusta, jossa tarkkaillaan uhkia, Koivunen sanoo.\nTietoturvastaan huolissaan olevalle asiantuntijat tiivistävät neuvot viiteen kohtaan.\n1. Huolehdi perusasioista\nKännykän suojaamisen perusasioista kannattaa huolehtia, jotta esimerkiksi varas ei noin vain pääse käsiksi laitteen sisältöön. Näihin perusasioihin kuuluvat PIN-koodin lisäksi esimerkiksi tunnuskuvio tai sormejälkitunnistus, joita tarvitaan lepotilassa olevan laitteen avaamiseen. Useimmissa laitteissa nämä lisätoiminnot ovat vapaaehtoisia, ja monilta ne jäävät asettamatta.\n2. Harkitse, mitä asennat\nTietoturva-asiantuntijoiden mukaan enemmistö älypuhelinten haittaohjelmista ja tietoturvariskeistä liittyy sovelluksiin, joita käyttäjä on itse asentanut. Vaarallisimmat haittaohjelmat on helppo välttää asentamalla sovelluksia vain virallisista sovelluskaupoista, kuten Android-laitteiden Google Playsta ja Applen App Storesta, mutta näihinkin kauppoihin on päässyt sovelluksia, jotka imuroivat kohtuuttomasti tietoja käyttäjistä mainostajille. Tästä esimerkkinä Koivunen mainitsee Androidin sovelluskaupassa suositut taskulamppusovellukset, jotka urkkivat kohtuuttomasti tietoja käyttäjästä tarkoitukseensa nähden.\n3. Mieti, mihin kaikkeen kännykällä on pääsy\nÄlypuhelin on useimmille käyttäjille nykyään koko sosiaalisen elämän keskuspiste, josta on pääsy valtavaan määrään henkilökohtaista tietoa. Asiantuntijat kehottavatkin käyttäjää miettimään toden teolla, mihin kaikkeen tietoon kännykästä on pääsy, jos pahin tapahtuu ja laite joutuu joko suoraan tai etähallintana rikollisen haltuun. Varautumalla etukäteen erilaisiin ”mitä jos” -tilanteisiin voi vähentää riskejä ennen niiden todeksi tulemista.\n4. Hanki tietoturvaohjelma\nTietoturvapakettia myyvät yritykset suosittelevat luonnollisesti tietoturvaratkaisun hankkimista myös mobiililaitteille. Maksullisen tietoturvapalvelun hankinta on yritysten mukaan helppo ratkaisu erityisesti käyttäjille, jotka eivät halua käyttää paljoa aikaa ja nähdä vaivaa tietoturvastaan huolehtimiseen, sillä palvelun avulla se ulkoistetaan asiantuntijoille.\n5. Varaudu puhelimen katoamiseen\nArkipäiväisin tietoturvariski älypuhelimen kohdalla on asiantuntijoiden mukaan laitteen katoaminen joko vahingossa tai varkaan matkaan. Käyttäjien tulisikin Koivusen mukaan varautua etukäteen siihen, miten suojata tietonsa kännykästä silloin, kun siihen ei enää pääse käsiksi. Esimerkiksi puhelimen sisällön pystyy pyyhkimään myös etäältä. Keinot tähän vaihtelevat laitekohtaisesti. Esimerkiksi Apple tarjoaa palvelua vaivattomasti iPhonelle osana iCloud-palvelua, ja Android-laitteen voit pyyhkiä Android Device Manager -palvelun kautta, kunhan laite on yhdistetty Google-tiliisi. Applen ja Googlen suomenkieliset ohjeet tähän löydät iPhonelle tämän ja Androidille tämän linkin takaa. Niihin kannattaa tutustua jo ennen laitteen katoamista, sillä esimerkiksi iPhonella etätyhjennys vaatii ominaisuuden aktivoimista iPhonella etukäteen.


Liiton oikeusapu on jäsenelle maksutonta myös häviötilanteessa | Ammattiliitto Pro\nEtusivu > Uutiset > Järjestö/Pro > Liiton oikeusapu on jäsenelle...\n6.3.2019 klo 14:47\nKäräjäoikeus velvoitti työnantajan maksamaan perusteettomasti irtisanotulle jäsenelle korvauksia. Hovioikeus pyörsi päätöksen ja korvaus vaihtui vastapuolen oikeudenkäyntikulujen maksuun. – Prolaiselle ei kuitenkaan tule maksettavaa, sillä liiton oikeusapu on jäsenelle taloudellisesti riskitöntä, kertoo Pron lakiasianpäällikkö.\nPron jäsen työskenteli ylimestarina UPM:n Jokilaakson paperitehtaalla. Työuraa hänellä oli yhtiössä takana yli 32 vuotta. Ylimestari oli noin kahdenkymmenen vuoden ajan ollut myös ammattiyhdistysaktiivi ja muutaman vuoden ajan toimihenkilöiden varatyösuojeluvaltuutettu.\nUPM aloitti vuonna 2014 yhteistoimintaneuvottelut ja Prokin kritisoi kovin sanakääntein yhtiön henkilöstöpolitiikkaa.\n– Juuri Jokilaakson tehtailta on tullut erityisen paljon erimielisyysasioita, joita ei ole saatu sovittua paikallisesti eikä edes liittojen välillä, alan sopimusalavastaava Jari Uschanov Prosta kommentoi vuonna 2014 tilannetta.\nYhteistoimintaneuvotteluissa ylimestari irtisanottiin ja hänen tilalleen siirrettiin ammattiliittoon kuulumaton työntekijä. Liitto vei asian käräjille.\nKäräjäoikeus: perusteeton irtisanominen\nPron lakiasiainpäällikkö Patrik Stenholmin mukaan Keski-Suomen käräjäoikeus katsoi, että irtisanominen oli ollut syrjivä. Sille ei ollut perustetta, koska ylimestarin työt eivät olleet vähentyneet.\nUPM tuomittiin yhteistoiminta- ja yhdenvertaisuuslain rikkomisesta.\n– Käräjäoikeus velvoitti UPM:n maksamaan jäsenellemme noin 129 300 euron korvaukset, joista noin 78 000 euroa työsopimuslain vastaisesta työsuhteen päättämisestä, kertoo Stenholm.\nJäsen sai uuden työpaikan noin kuukausi irtisanomisen jälkeen.\nHovioikeus pyörsi käräjäoikeuden päätöksen\nVuoden 2018 lopussa Vaasan hovioikeus pyörsi käräjäoikeuden päätöksen ja perusteli päätöstään sillä, että kaikki toimihenkilöt olivat saman irtisanomisuhan alla. Hovioikeuden mukaan UPM oli täyttänyt yhteistoimintalain vaatiman tiedonanto- ja neuvotteluvelvollisuuden.\nAmmattiyhdistystoiminta ei hovioikeuden mukaan ollut tosiasiallinen irtisanomisperuste, vaikka myönsi työnantajalla olleen kielteisen asenteen ylimestariin.\nPro hakee valituslupaa\nLakiasiainpäällikkö Stenholm kertoo, että Pro on hakenut valituslupaa korkeimmasta oikeudesta.\n– Yhteistoimintalain tarkoitus ja oikeuskäytäntö sotivat hovioikeuden päätöstä vastaan. Näkemyksemme mukaan kyseessä eivät olleet oikeat yhteistoimintaneuvottelut, vaan päätökset irtisanottavista oli tehty etukäteen.\nYhteistoimintalain mukaan työnantajan pitää esittää suunnitelma työtehtävien järjestämisestä, tuoda esiin erilaisia vaihtoehtoja irtisanomisille sekä keskustella niistä.\n– Työnantaja ei näkemyksemme mukaan näin toiminut. Haemme valituslupaa myös työsuhteen päättämisen osalta.\nProlaiselle ei tule maksettavaa\nPääsääntöisesti Pron lakimiesten hoitamat jutut voitetaan. Stenholm kuitenkin kertoo, että vaikka valituslupa nyt evättäisiin, prolaiselle ei tapauksesta tule maksettavaa.\n– Oikeusavun edellytysten täyttyessä ei jäsenen tarvitse kantaa huolta oikeudenkäyntilaskusta, vaikka oikeudenkäynti jatkuisi ylemmissä oikeusasteissa, kertoo Stenholm.\nLiitto tarjoaa jäsenelle taloudellisesti riskittömän oikeusavun jäsenmaksua vastaan. Hovioikeus määräsi ylimestarille maksettavaksi UPM:n noin 44 000 euron oikeudenkäyntikulut ja jäsenen omat oikeudenkäyntikulut olivat noin 27 000 euroa.\n–Kaikki kulut, jotka olisivat koituneet ylimestarille ilman Pron jäsenyyttä, vastaavat ainakin 120 vuoden jäsenmaksuja, sopimusalavastaava Uschanov konkretisoi.\nLiiton oikeusapu on jäsenelle taloudellisesti riskitöntä.


Pysäköinninvalvontayhtiöillä on oikeus periä valvontamaksuja - Kilpailu- ja kuluttajavirasto\nPysäköinninvalvontayhtiöillä on oikeus periä valvontamaksuja\nKorkeimman oikeuden ratkaisun jälkeen pysäköinninvalvontayhtiöt ovat voineet vaatia maksettavaksi myös aiemmin määrättyjä mutta maksamatta jätettyjä valvontamaksuja.\nPysäköinninvalvontayhtiöt voivat korkeimman oikeuden päätöksen (16.3.2010) perusteella määrätä valvontamaksun virheellisestä pysäköinnistä yksityiselle alueelle. Edellytyksenä tälle on, että alueella on selkeä opastus pysäköinnin ehdoista ja yhtiöllä on näyttö siitä, että kuljettaja on menetellyt vastoin opasteita.\nPysäköinninvalvontayhtiön oikeutta määrätä pysäköintivalvontamaksu käsiteltiinennen korkeinta oikeutta Vantaan käräjäoikeudessa ja Helsingin hovioikeudessa, jotka katsoivat, että pysäköinninvalvontayhtiöt eivät voi määrätä valvontamaksua virheellisestä pysäköinnistä. Vedoten asiaan liittyvään epäselvyyteen useat kuluttajat kieltäytyivät maksamasta valvontamaksuja.\nKorkeimman oikeuden päätöksen jälkeen pysäköinninvalvontayhtiöillä on ollut oikeudelliset perusteet aloittaa myös maksamatta jääneiden valvontamaksujen periminen. Valvontayhtiöt eivät saa kuitenkaan vaatia viivästyskorkoja tai muita viivästysmaksuja, sillä asia on ollut epäselvä ennen korkeimman oikeuden päätöstä. Jos kuluttaja maksaa alkuperäisen maksamatta jääneen summan määräaikaan mennessä, viivästysmaksuja ei pitäisi tulla.\nValvontamaksuista voi edelleen valittaa pysäköinninvalvontayhtiölle esimerkiksi silloin, jos pysäköintialueen opastus on ollut puutteellinen tai pysäköinti ei ole ollut ohjeistuksen vastaista.\nJos asia ei ratkea neuvottelemalla pysäköinninvalvontayhtiön kanssa, kuluttaja saa riita-asian selvittelyapua kuluttajaneuvonnasta.\nPäivitetty 25.7.2014 Tulosta


Tiikerin ja vuohen joulu - Ylöjärven Uutiset\nTiikerin ja vuohen joulu\nJaa: Ylöjärven Uutiset Julkaistu 22.12.2015 09:00 Kolumnit\nSiperialaisessa eläinpuistossa tiikerin ja vuohen välille syntynyt ystävyys sytyttää suuressa symboliikassaan sydäntä ja sielua lämmittävän kynttilän.\nAmurintiikeri Ussurille ryhdyttiin hiljattain tarjoamaan elävää ravintoa, jotta tämä saisi pontta ja puhtia suvunjakamispuuhiin. Niinpä häkkiin tönäistiin elävä vuohi aamiaiseksi.\nKaikkien yllätykseksi tiikeri jätti aamupalan väliin ja teki sinunkaupat rauhaisan uteliaasti silmiin tapittaneen vuohen kanssa.\nTimuriksi ristitystä sarvipäästä sukeutui kolmen päivän töllistelyn jälkeen tiikerille oiva kaveri, joka ensitöikseen valloitti Ussurin makuupesän ja pökkäsi isännän vahtiin yöksi kotiluolan katolle.\nVuohi opettaa parhaansa mukaan tiikeriä puskemaan, ja raitatassu yrittää epätoivoisesti opettaa ruohonsyöjää saalistamaan.\nLuonnonsuojelijat kehottavat eläinpuistoa järjestämään aitaukseen riittävästi kaniinipaistia. Tiikeri on syytä pitää kylläisenä, muuten kaverin päivät ovat yhtenä kauniina aamuna luetut.\n”Ihmiset, katsokaa itseänne. Kaikkialla soditaan… Ukrainassa, Syyriassa. Samaan aikaan näin erilaiset eläimet voivat elää rauhassa”, sanoo eläinpuiston johtaja.\nTavalliset venäläiset ovat jo turtuneet vihan, valheiden ja nöyryytysten täyttämiin uutisiin.\nVuohen ja tiikerin kuulumiset luetaan nenä aviisissa.\nYksi mystisimmistä petoeläimen ja ihmisen välisistä siteistä syntyi parisenkymmentä vuotta sitten, kun krokotiilia ammuttiin Amazon-joella päähän. Chito-niminen mies poisti luodin ja hoiti jokien pelätyimmän eläimen terveeksi.\nNykyisin Chito ui viiden metrin pituisen krokotiilin seurassa säännöllisesti, ja ystävysten välille on kehittynyt silmiin ja veden värähtelyyn perustuva kommunikointitapa.\nKuusamon suurpetokeskuksen Sulo Karjalaisen maskotti, tyhjin vatsoin 483 kiloa painava ruskeakarhu Juuso maalaa puolestaan ihmisten iloksi tauluja, halailee hoitajiaan puoli metriä leveällä turpavärkillään ja läpsyttelee ylävitosia parikymmensenttisillä tassuillaan.\nLuonto ja eläimet ilmentävät sopivalla hetkellä luojansa hyvää tahtoa yhtä hyvin kuin ison kirjan kertomus Danielista jalopeurojen luolassa, missä enkelit sulkivat leijonien kidat.\nIhmisten ja eläinten, koko luomakunnan ykseys johdattaa meidät joulun ytimeen. Vihanpidon, valehtelun, ennakkoluulojen ja itsekkyyden kyllästämät ihmiset toivovat tänä jouluna armon valkokyyhkyä, muutosta syvenevään pimeyteen.\nTiikerin ja vuohen ystävyys sytyttää ihmisten sydämiin hyvän tahdon. Joulun valon.